Σκέψεις ενός ...switcher - milaraki.com\nOldApps, για παλιά Mac Milaraki.com Live VidCast, Apple Event\nΕντάξει, ξεκίνησα λίγο επιθετικά, αλλά για τους νεότερους να υπενθυμίσω ότι είμαι ένας “κανονικός” Apple fanboy. Μέχρι τώρα έχω αλλάξει 6 MacBooks, όλες τις γενιές iPad και iPhone και έχουν περάσει από τα χέρια μου αναρίθμητα περιφερειακά, από ποντίκια και καλώδια μέχρι και AppleTV. 7 χρόνια μετά όμως, σκέφτομαι να γίνω “switcher“.\n(σημείωση: το “switcher” είναι μέσα σε εισαγωγικά. Για την ακρίβεια είναι “re-switcher” αφού από MS-DOS + Windows ξεκίνησα, τω καιρώ εκείνω)\nΓιατί, ρωτάτε. Η Apple φτιάχνει εξαιρετικά προϊόντα. Δεν κάνει συμβιβασμούς στην ποιότητα (ΟΚ, υπάρχουν κατά καιρούς παράπονα για διάφορα θέματα, αλλά σε τόσο μαζική παραγωγή και με τόσο συμπυκνωμένη τεχνολογία είναι ως ένα βαθμό αναμενόμενα). Έχει κορυφαίο industrial design που αποτελεί πρότυπο προς μίμηση και συνοδεύει αυτά τα προϊόντα με αντίστοιχα εύχρηστο UI. Που είναι το πρόβλημα λοιπόν;\nΗ Apple έχει αλλάξει. Μερικά χρόνια πριν, μας ζήτησαν να “σκεφτούμε διαφορετικά” (“Think Different”). Kαι πολλοί από εμάς ανταποκριθήκαμε. Και η ανταμοιβή μας ήταν μια αναβαθμισμένη “εμπειρία χρήσης” σε σχέση με τα απαρχαιωμένα Windows XP ή με τα (θου Κύριε) Vista. Κανείς δεν το αρνείται αυτό. Αλλά πλέον έχουμε 2012, όχι 2005. Και ρωτάω τον εαυτό μου; Γιατί να μην “ΞΑΝΑσκεφτώ διαφορετικά”;\nΞέρω ότι βιάζομαι να βγάλω συμπεράσματα, τα Windows 8 δεν έχουν δοκιμαστεί, πιθανόν να έχουν πολλά bugs, δε θα είναι αρκετά καλά μέχρι να έρθουν τα “service packs” κτλ. Ωστόσο, κανείς δε μπορεί να πει ότι δεν είναι (ή τουλάχιστον δεν προσπαθούν να είναι) “διαφορετικά”. Φαίνεται να προσφέρουν μια ολόφρεσκη εμπειρία χρήσης, προσαρμοσμένη στα δεδομένα της εποχής, κάνοντας όλα τα υπόλοιπα λειτουργικά να δείχνουν πολύ “00’s”. Και υπάρχει ένας πολύ καλός λόγος που συμβαίνει κάτι τέτοιο. Νομίζω ότι τα Windows 8 είναι ευέλικτα.\nΗ Apple θέλει να βάλει ένα iPhone σε κάθε τσέπη. Και προσωπικά με βρίσκει σύμφωνο, γιατί τυχαίνει να είναι ένα εξαιρετικό smartphone.\nΑπό εκεί και πέρα τα πράγματα περιπλέκονται. Γιατί η Apple θέλει επίσης να μας πουλήσει ένα iPad για να σερφάρουμε στον καναπέ μας, ελαφρύ gaming, light επεξεργασία περιεχομένου on-the-go κτλ. Χμ, μισό λεπτό, αυτά ακριβώς δεν κάνει και το MacBook Air (θυμηθείτε ότι ένα 11ιντσο Air 64GB έχει μόλις 200 ευρώ παραπάνω από ένα 10ιντσο iPad 64GB), μόνο που τα κάνει σαφώς καλύτερα; Έπειτα, η Apple θέλει να πάρουμε και ένα υπολογιστή “Pro”, είτε MacBook είτε iMac (αφήνω τον Mac Pro εκτός γιατί δεν τον θεωρώ consumer product), για πιο “σοβαρές” εργασίες δημιουργίας και επεξεργασίας υλικού, παιχνίδια και γενικά ότι δεν καλύπτουν τα παραπάνω.\nΜέχρι τώρα βέβαια, τα πράγματα ήταν παρόμοια και στην …αντίπερα όχθη: αγόραζε κάποιος ένα Windows 7 Ultrabook, που μπορεί να μην ήταν MacBook Air αλλά δεν υστερούσε πια και τόσο όπως παλαιότερα, ούτε σε harware ούτε σε software, καθώς και ένα Android tablet με έκδοση λειτουργικού [βάλτε-τον-τυχερό-αριθμό-σας-από-το-2-μέχρι-το-4-και-όλους-τους-δεκαδικούς-ενδιάμεσα], καθώς και ένα δυνατό desktop πάλι με Windows 7 για τις πιο “βαριές” δουλειές. Με αυτό τον τρόπο είχε μια παρόμοια εμπειρία χρήσης με τα προϊόντα της Apple, μοιράζοντας τις δραστηριότητές του σε διάφορες συσκευές.\nΛάθος! θα πει κάποιος, η Apple έχει και το iCloud και μπορείς να πηγαίνεις από συσκευή σε συσκευή χωρίς να αλλάζεις τις εργασίες σου, παρά μόνο το περιβάλλον και τις επιμέρους δυνατότητες.\nΞανά λάθος θα πω εγώ, εμένα με ρώτησε κανείς αν έχω λεφτά για πέταμα και θέλω να αγοράσω όλες αυτές τις συσκευές; (θλιβερή σημείωση: Πολύ αργά. Τις έχω αγοράσει ήδη).\nΠροσωπικά, είμαι μεγάλος οπαδός του all-in-one. Δεν έχω ψηφιακή μηχανή, το iPhone μου βγάζει αξιοπρεπέστατες φωτογραφίες. Δεν έχω φορητό media player, έχω ένα εικονίδιο που λέγεται “iPod”. Δεν έχω συσκευή GPS, μαντέψτε γιατί. Εν ολίγοις, το iPhone μου είναι ένα εξαιρετικό all-in-one, ένας ελβετικός σουγιάς μιας καθωσπρέπει hi-tech τσέπης. Γιατί δεν μπορεί και ο υπολογιστής μου να είναι έτσι;\nΑσφαλώς η Apple θα μου πούλαγε ευχαρίστως δεκάδες διαφορετικές συσκευές ακόμα, έλα όμως που η Microsoft έρχεται τώρα και λέει: Γιατί δεν τα κάνεις (σχεδόν) όλα με μια συσκευή;\nΤα Windows 8 tablets είναι κανονικοί υπολογιστές. Είτε μιλάμε για αυτά με τους x86 επεξεργαστές, που δεν υπάρχει αμφιβολία, είτε ακόμα και για την έκδοση RT που τρέχει σε ARM, υπάρχει το παραδοσιακό desktop (με ότι αυτό προσφέρει στους πιο απαιτητικούς χρήστες) μαζί με υποστήριξη για ποντίκι ή ακόμα και USB host, αλλά πάνω από αυτό βρίσκει κανείς ένα όμορφο στο μάτι και απλοϊκό touch-friendly interface, κάνοντάς το ιδανικό για συσκευές τύπου tablets. Το κερασάκι στην τούρτα είναι ότι τα Metro tiles είναι πολύ μινιμαλιστικά, σχεδόν παραπέμπουν στη φιλοσοφία της Apple.\nΗ Apple έκανε κάποια βήματα προς την ίδια κατεύθυνση πριν από καιρό. Θυμάται κανείς το Launchpad; Ψάξτε λίγο, είναι ακόμα μέσα στο Apps folder. Είναι ένα απλοϊκό, touch-friendly interface για ένα λειτουργικό που δεν τρέχει σε καμία συσκευή με οθόνη αφής. Όταν έχεις πληκτρολόγιο, ποντίκι, μπορείς να χρησιμοποιήσεις stacks, το dock ή ακόμα και το Spotlight για να βρεις μια εφαρμογή, γιατί να σημαδεύεις εικονίδια ατάκτως ερριμμένα σε ένα τεράστιο πλέγμα; Duck Hunt 2012 – Apple style; Παρόμοια, το Notification Center δείχνει ξεκάθαρα ότι δεν ταιριάζει σε desktop λειτουργικό, αφού το Growl κάνει την ίδια δουλειά καλύτερα εδώ και τόσα χρόνια. Από το 2007 λοιπόν που έχει βγει το iPhone, με υποδειγματικό touch interface έχουμε φτάσει σχεδόν 6 χρόνια μετά και η Apple είναι ακόμα στάσιμη.\nΓια μένα, το κλειδί είναι να καταλήξω στο πιο “τίμιο”, φιλικό προς το χρήστη αλλά και ευέλικτο προϊόν που μπορώ να βρω στην αγορά. Απ’ ότι φαίνεται, η Microsoft το προσφέρει πρώτη.\nΜη νομίζετε ότι δεν είναι δυσάρεστες και για εμένα οι παραπάνω σκέψεις. Και θα ήταν ευχής έργο κάποιος να με διέψευδε (ακόμα καλύτερα να ήταν η ίδια η Apple, με ένα προϊόν από αλουμίνιο, με φανταστική IPS οθόνη, φωτιζόμενο πληκτρολόγιο, “μαγικό” trackpad. Apple style).\nΠροσοχή όμως: Μην πέσουμε στην παγίδα να χαρούμε όλοι μαζί αν τα Windows 8 αποτύχουν. Γιατί η Microsoft απλά έχει βάλει πολύ ψηλά τον πήχη και αυτό ποτέ δεν είναι μεμπτό για μια εταιρεία που πουλάει τεχνολογία.\nΕπιτέλους τελείωσα, να ξεκουράσω και τους καρπούς μου λίγο.\nΥΓ: Αγαπητή Microsoft: Αφού το φτιάχνετε που το φτιάχνετε, γιατί δεν του βάζετε και ένα Thunderbolt dock με μια ενσωματωμένη ισχυρή κάρτα γραφικών, ώστε να βάζω το tablet στο σαλόνι μου και να πετάξω τελικά και την κονσόλα μου; Α, ξέχασα, επειδή πουλάτε και κονσόλες!\n41 Responses to “Σκέψεις ενός …switcher”\nΈτσι ακριβώς είναι. Το να αγοράζεις τυφλά μόνο τα προϊόντα της Apple επειδή είναι Apple, δεν διαφέρει σε τίποτα από το να χρησιμοποιείς μόνο Windows επειδή “αυτά χρησιμοποιούν όλοι”. Ειδικά από τη στιγμή που οι συσκευές της Apple είναι πανάκριβες, οι αγορές θα πρέπει να γίνονται έπειτα από ώριμη σκέψη. Προσωπικά δεν έχω βρει ακόμα τον παραμικρό λόγο για να αφήσω το Mac και να επιστρέψω σε Windows. Όμως ταυτόχρονα δεν έχω βρει και αρκετούς λόγους για να αφήσω το Android μου και να πάω σε iPhone. Χρησιμοποιώντας μια ευέλικτη πλατφόρμα την οποία έχω φέρει στα μέτρα μου με custom rom (MIUI) και customization έχω δημιουργήσει το ιδανικό λειτουργικό γι ‘μένα από άποψη χρήσης και εμφάνισης, κάτι που δεν έχω καταφέρει ποτέ μου στο υπερβολικά “κλειστό” iOS, και από άποψη συσκευής το HTC One X που έχω αυτή τη στιγμή όχι μόνο δεν έχει να ζηλέψει από το iPhone, αντιθέτως μου αρέσει πολύ περισσότερο. Απ’ την άλλη, στην κατηγορία των tablets είμαι στο ενδιάμεσο. Κατασκευαστικά δεν έχω δει κάτι καλύτερο από το iPad μέχρι στιγμής, αλλά αν εμφανιστεί κάποια αντάξια συσκευή ως προς το hardware θα πήγαινα ευχαρίστως σε κάποιο tablet με Android.\nΈχεις δίκιο στο να “ξανασκεφτούμε διαφορετικά”, σαν καταναλωτές πρέπει να κρατάμε το μυαλό μας ανοιχτό, και ειδικά στην εποχή μας που όλο και περισσότερα ποιοτικά και εξελιγμένα προϊόντα κάνουν την εμφάνισή τους στην αγορά. Πολλοί περιμένουν από την Apple να προσφέρει (“εφεύρει” όπως το αποκαλεί η ίδια) λειτουργίες που είναι ήδη διαθέσιμες εδώ και χρόνια σε άλλες συσκευές. Είναι κρίμα για αυτούς που αγαπούν την τεχνολογία να μην ανακαλύπτουν όλες τις δυνατότητες που μπορεί να τους προσφέρει, μόνο και μόνο επειδή μένουν κολλημένοι σε μια εταιρεία, συχνά επηρεασμένοι μόνο από το ομολογουμένως κορυφαίο της marketing. 😉\n+1 στον Νίκο μιας και έχω το ίδιο στήσιμο\nαλλά γιατί να μην πάμε όλοι στα linux (π.χ. ubuntu ) που μπορούν να τρέξουν πραγματικά παντού!! όπου υπάρχει και μία κοινότητα που δεν την ενδιαφέρουν μόνο τα λεφτά …\nΠροσωπικά χρησιμοποιούσα Linux πριν πάρω Mac και μου άρεσε πολύ σαν λειτουργικό. Όμως δυστυχώς υπάρχει έλλειψη από επαγγελματικό software. Δεν μπορώ δηλαδή να βρω κάτι αντάξιο του Logic Studio και του Final Cut που με ενδιαφέρουν, και το ίδιο απασχολεί και όσους χρησιμοποιούν προγράμματα της Adobe και άλλες επαγγελματικές εφαρμογές. Οι εφαρμογές του OSX γενικότερα είναι στην πλειοψηφία τους πολύ πιο λειτουργικές και όμορφες. Μόνο για σερφάρισμα και καθημερινή χρήση πάντως δεν θα το σκεφτόμουν καν, θα χρησιμοποιούσα Ubuntu. Εξακολουθώ να δοκιμάζω καινούριες διανομές, και αν κάποια στιγμή υπάρχουν αντάξιες επιλογές σε software θα επιστρέψω και πάλι σε Linux.\nget an android too.\nchange the name to “parathiraki.com”\ndisclaimer: Οι απόψεις ΜΟΥ δεν εκφράζουν απαραίτητα τις απόψεις του ίδιου του site. Συνεπώς το όνομα παραμένει ως έχει!\nΠω κ νόμιζα ότι εγώ έπαθα κάτι κ τα σκέφτομαι αυτά…Τελικά το παθαίνουμε όλοι μας κάποια στιγμή, γιατί η φιλοσοφία της Apple πιστεύω με τα χρόνια έχει αλλάξει.Εγώ δεν πηγαίνω σε windows αλλά πριν από καμιά βδομάδα πήρα μετά από 4, 5 χρόνια άλλο κινητό από iPhone.Συγκεκριμένα αγόρασα το Gallaxy SIII και προς το παρόν είμαι πολύ ευχαριστημένος, πρώτη φορά παίρνω κινητό τόσο γρήγορο κ με τεράστια οθόνη.Κάτι που με απογοήτευσε στο iPhone 5 καθώς περίμενα να έχει ή 4, 3 ίντσες ή 4, 5.Μάλιστα το αγόρασα 480€(καινούργιο) μέσω ίντερνετ κάτι που θα μας κάνει γύρω στα 200€ φθηνότερα από το νέο iPhone όταν θα κυκλοφορήσει.Νιώθω άσχημα να πληρώνω περισσότερα χρήματα για κάτι που είναι κατώτερο σαν συσκευή(οθόνη, επεξεργαστή, ραμ).Βέβαια το λειτουργικό κατ εμέ είναι πολύ ανώτερο κ σαφώς πιο συμβατό από το android για έναν χρήστη Mac.Προσπαθώ να προσαρμοστώ προς το παρόν,είχα πολλές εφαρμογές που χρησιμοποιούσα καθημερινά στο ios κ υπάρχουν στο osx αλλά δεν υπάρχουν στο android,εάν δεν τα καταφέρω θα το δώσω στην κοπέλα μου κ θα πάρω το 5άρι αλλά είπα να κάνω την δοκιμή για αλλαγή.\nΚαι εγώ μια απο τα ίδια με politi87.Είχα το μηλοφονάκι μου και μόλις είδα το 5 απογοητεύτηκα.Πήγα σε SIII(παιδιά τα σπάει το κινητό).Ήθελα home page τι να κάνουμε!Βαρέθηκα με τα εικονίδια παντού!Μια αλλαγή ρε παιδί μου!!!Πληροφοριακά έχω τον αύμνηστο mac book G4,Mac book pro και φυσικά iMac για μεγάλη οθόνη.Το Launchpad μεγάλη αποτυχία όντως…\nΠολύ όμορφο άρθρο και με βρίσκει σύμφωνο σε πολλά απο αυτά που γράφεις. Ειδικά στο οτι η Microsoft αλλάζει σελίδα (όχι οτι μέχρι τώρα υστερούσε σε πολλά, αλλα ήταν κάπως “αγύριστο κεφάλι” που λένε). Τα Windows 8 ήρθαν για να μείνουν, είμαι σίγουρος γιαυτό και το Surface… είναι απλά μία μαγική συσκευή. Tablet Re-Invented θα την ονόμαζα…\nΤο καλό απο όλη αυτή την ιστορία είναι πως και η Apple θα ζοριστεί να βγάλει κάτι εξίσου καλό…και εκεί είναι που ερχόμαστε εμείς και απολαμβάνουμε τους καρπούς της “μάχης” αυτής. Μόνο που λόγω των καιρών (αναφέρομαι και στους δύο κολοσούς)… “Κύριοι…προσέξτε λίγο και την τσέπη μας..”\nΑν οι απόψεις σου δεν εκφράζουν “κατ’αναγκην” αυτές του site τότε να μην τις post-άρεις στο site.\nSuicico δεν παίρνεις θέση;\nΑγαπητέ, γράφω ξεκάθαρα: “Και θα ήταν ευχής έργο κάποιος να με διέψευδε”. Μπορείς σε παρακαλώ να με διαψεύσεις (αλλά με επιχειρήματα, όχι απλά λέγοντας “το Α είναι καλύτερο από το Β γιατί το λέω εγώ”); Θα διευκόλυνες τόσο εμένα όσο και τους υπόλοιπους αναγνώστες.\nΕίναι πολύ εύκολο να ασκούμε κριτική. Χρησιμοποιώντας την ίδια λογική με εσένα, θα μπορούσα να σου απαντήσω: “μη διαβάζεις τα posts μου”. Αλλά αφενός δεν έχω δικαίωμα να …προστάζω κανέναν (μιλάμε για ένα blog, την ισχυρότερη ίσως έκφανση του ελεύθερου λόγου στην εποχή μας), αφετέρου έχω εντελώς διαφορετική αντίληψη, θέλω να τα διαβάσεις και θέλω να διαφωνήσεις, ώστε από το διάλογο να προκύψει κάποιο συμπέρασμα για όλους μας.\nΌλοι όσοι ασχολούμαστε με προϊόντα τεχνολογίας και δη υπολογιστές, τους οποίους αντιμετωπίζουμε σαν κάτι παραπάνω από “απλές συσκευές” όπως ένα ψυγείο ή μια κουζίνα, θεωρώ ότι έχουμε και μια ροπή προς την υψηλή τεχνολογία, την εξέλιξη, την πρωτοτυπία. Εκεί θεωρώ ότι η Apple έχει αρχίσει να χάνει τον προσανατολισμό της εσχάτως.\nΤο post μου λοιπόν θέτει περισσότερο τον προβληματισμό για το μέλλον της Apple, δεδομένης της έλλειψης (κατά τη δική μου γνώμη πάντα) των παραπάνω χαρακτηριστικών, παρά διαφημίζει τα Windows 8 ή τη Microsoft.\nέκανα update το ποστ μονο και μονο για να μην υπάρχει μελλοντική παρεξήγηση .\nΤο να γράψει κάποιος την γνώμη του για τις τρέχουσες πλατφόρμες στο milaraki.com το θεωρώ αποδεκτό ακόμη και εάν δεν σύμφωνο με αυτά που γραφει .\n(Εάν από την άλλη έγραφε για το νέο τεύχος του Vogue , θα διέγραφα το ποστ)\nπάρε pc βάλε Mac == Hackintosh\nNikos Rocker says:\nθα συμφωνήσω με τα λεγόμενα σου.\nΑσχολούμαι με την apple απο το 2006 με το λειτουργικό tiger, αρα το leopard για έμενα ήταν μια πολύ μεγάλη ευχάριστη έκπληξη. απο εκει και περα τα επόμενα για έμενα λειτουργικά ήταν κάτι σαν service pack απο windows, κάλα μεν όχι όμως την δiαφορα που εκαναν από tiger σε leopard.\nΤωρα για τα windows 8 κατα εμε ωραια ομως για table και οχι για pc, το να δώσεις να πάρεις μια οθόνη η pc με αφή στην οθόνη δεν θα με ενθουσίαζε η ιδέα. σε table μορφή όμως είναι πολύ μπροστά.\nΟσω για το iphone εχουν περασει απο τα χερια μου απο το προτο του 07 εως και το 4 και δεν το αλλάζω αν δεν δω κάτι τελείως διαφορετικό σε iphone. μου αρεσει η απλότητα του λειτουργικού, το android που το έχω δουλέψει λίγο δεν με ενθουσίασε. το κακο για εμενα ειναι οτι και η apple πέρασε στην φιλοσοφία οτι κάθε χρόνο ανανεώνει όλα σχεδων τα mac, πράγμα που δεν το έκανε παλιότερα (έτσι τουλάχιστον λένε οι ποιο παλιοί που ασχολούνται με το είδος).\nΑναμένω την απάντηση της απέναντι στα windows 8 να δω ποια θα είναι. αν και με ανησυχεί το γεγονός οτι πλέον τα μεγάλα της έσοδα είναι απο iphone kai ipad και εχουν εγκαταλείψει κάπως το λειτουργικό.\nΘα θελα ν ακουσω και τη γνωμη του suicico γι αυτα τα Γκειτσιστικα που γραφονται στο milaraki του\nΘα συμφωνήσω απόλυτα με τον dj_aris αλλά θα δώσω και μια άλλη διάσταση. Πρέπει όλοι να παραδεχτούμε πως η Apple έχει τουλάχιστον παραμείνει στάσιμη (για να μην πω πως έχει πάρει την κατιούσα) από τότε που πέθανε ο Steve Jobs. Είναι σαν όλες τις αυτοκρατορίες στην ιστορία: παρέμειναν στην κορυφή μέχρι που πέθανε ο ιδρυτής τους. Το πασίγνωστο πλέον “think different” που ο Jobs το είχε ενστερνιστεί ακόμα και στη ζωή του, έγινε μια απλή ατάκα που τη χρησιμοποιούν για marketing και μόνο. Θυμάμαι που περίμενα πως και πως τα συνέδρια της Apple γιατί παρουσίαζαν πραγματικές καινοτομίες που μας άφηναν άφωνους. Και τώρα; Θεωρείται καινοτομία η μεγαλύτερη οθόνη του iphone; Ε, και; Οι άλλοι το κάνουν με μεγαλύτερη επιτυχία (βλέπε Samsung). Ή έχουμε ένα ipad το οποίο έφερε πραγματικά απανάσταση στον κόσμο της φορητότητας και η εξέλιξη ποια έιναι; Οι 7 ίντζες οθόνη! Οι άνθρωποι της Apple έχουν χάσει τον προσανατολισμό τους και αντί να προσπαθούν να καινοτομούν (όπως ο ιδρυτής της) αδιαφορόντας για το τι λέει η τάση της εποχής, έχουν πέσει στην παγίδα του marketing που λέει ότι θα βγάλουμε το τάδε προϊόν για να ανταγωνιστούμε το αντίστοιχο της αντίπαλης εταιρείας. Και έτσι χάνουν την εξέλιξη περνόντας το μήνυμα “Think the same”.\nΑυτό που θα πώ εγώ είναι ότι το άρθρο του dj_aris είναι από τα πιο επιτυχημένα που έχω διαβασει σε αυτό το μπλόγκ ( μην το πάρεις προσωπικά suicico :-p ) άσχετα που διαφωνώ σε ορισμενα σημεία. Μόνο και μόνο που τράβηξε το ενδιαφέρον μας για να διαφωνήσουμε ή να συμφωνήσουμε και να αλλάξουμε απόψεις και γνώμες, που όπως λέει σωστά ο Άρης είναι η ουσία του διαλόγου και του blogging. Επίσης είναι επιτυχημένο γιατι οποιαδήποτε και αν είναι η άποψη σου επι του θέματος, σου βάζει τροφή για σκέψη (δεν είναι καλό να είμαστε ”πρόβατα”). Μακάρι να πάνε καλά τα windows 8 ( τα οποία πιστεύω ότι όντως είναι κάτι καινούριο αλλά θα τα βαρεθείς γρήγορα ) διοτι μέσα απο τον ανταγωνισμό θα επωφεληθείς και εσύ σαν πελάτης. . . Μακάρι να πάνε καλά αν και δεν νομίζω να τα χρησιμοποιήσω προσωπικά από επιλογή ποτέ.\np.s. Βιάζεστε να κατηγορήσετε την apple ότι πήρε την κατιούσα γιατι δεν εχει παρουσιάση κάτι εξωπραγματικό από τοτε που έφυγε ο steve, καθήστε ρε παιδιά, ένα χρόνο έχει μόνο τι θέλατε ? τα καλά έρχονται . .\np.s.2. Όσον αφορά τα touch pc δεν ψήνομαι καθόλου και είναι μεγάλο σφάλμα από τις εταιρείες (εκτός και αν βγάλουν και ειδικό χάπι όπου δεν θα κουράζεται ο μύς του χεριού . . .)\nΔιαβάζοντας τα προηγούμενα θα πω το εξής, καταλαβαίνω ότι περιμένετε κάτι διαφορετικό από το UI που παρέχει η Apple (OSX και IOS). Σε αντίθεση με τη Microsoft που έχει κάνει ένα lifting ακόμα και στον πυρήνα, η Apple έχει μείνει λίγο στάσιμη. Δεν μπορεί να πει κανεί όμως ότι έχει μείνει στάσιμη στο να χαράζει πορεία με όποιον τρόπο γίνεται αυτό. Εκεί που είναι το δικό μου παράπονο είναι στις εταιρείες που παράγουν software και δεν το βγάζουν σε πλατφόρμες OSX.\nΤώρα όσον αφορά το “switching” και μιας και θες να σκεφτείς διαφορετικά να σου πω τα εξής :\nΔεν λεω να αλλάξεις σε Windows 7 ή 8 αλλά να ξέρεις ότι ο πυρήνας του λειτουργικού είναι buggy… Οι υπηρεσίες που τρέχουν και το bandwidth που σου τρώνε όπως και πόρους που καταναλώνουν (από μνήμη, επεξεργαστή και κυρίως σκληρό) κάνουν το μηχάνημά σου λίγο αργό με σχετικά μεγάλο Lag, που σημαίνει πως πρέπει να βρεις έναν τρόπο να απελευθερώσεις το λειτουργικό από αυτά που δεν χρειάζεσαι (3-5 ώρες δουλειά). Από εκεί και μετά θα κρατήσεις ένα image (από το στημένο μηχάνημα) γιατί τα Windows είναι επηρεπή σε κενά ασφαλείας και τότε μπορείς να πεις ότι έστησες ένα μηχάνημα σωστά. Σε αντίθεση δεν χρειάζεται να κάνεις τίποτα με το OSX.\nTouch tablets, all-in-one, κλπ αυτά είναι δικαιολογίες και σαν καταναλωτής θα πρέπει να διαχειρίζεσαι σωστά τα οικονομικά σου.\nΤο ζουμί λοιπόν είναι το OSX και το User Interface που έχει χρειάζεται ενα lifting κατά τα λεγόμενα του Dj_Aris.\nΠροτάσεις προς τον κο. suicido πρέπει να κάνεις κανένα Post για OSX themes και άλλα πραγματάκια.\nΥ.Γ. Εάν παρεξηγήθηκε κανείς καλό είναι να ξαναδιαβάσει το post κάποια άλλη στιγμή που θα είναι πιο ήρεμος.\n@suicico thank you for updating the post.\n@ντ_τζει αρης… δεν ειχα ουτε και εχω σκοπο να προσπαθησω να αλλαξω την αποψη καποιου που του “αρεσουν” ή “προτιμαει” ή “πες το οπως θες” τα παραθυρα. απλα δεν γουσταρω σε ενα blog που λεγεται milaraki.com να γραφονται “παπαριες” (IMHO) και ο κοσμος να νομιζει οτι αυτη ειναι και η επισημη αποωη του blog.\nΔικαιωμα σου να πιστευεις οτι θελεις. Δικαιωμα μου να διαφωνω.\nΛοιπόν κύριοι ας γράψω και γώ την ταπεινή μου άποψη, ασχολούμε με την πληροφορική απο παιδί, και καμια 10αριά χρόνια επαγγελματικά, ξεκίνησα την καρίερα μου με mac το 2007 με ένα imac intel aluminium osx10.4, έτσι απλα για να δώ κάτι το διαφορετικό (λεφτά υπήρχαν τοτε), η εμπειρία ήταν συνταρακτική! ανακάλυψα τον υπολογιστή (ξανα), έκτοτε έγινα fanboy, αρχισα να διαβάζω blogs για apple (και μιλαρακι απο τοτε), τέλειο hardware τελειο λειτουργικό τι έκανα τόσα χρόνια είπα, αυτό είναι και unix είναι και τέλειο πραγματικό υπόδειγμα για το πως πρέπει να είναι ένα λειτουργικό ένα UI και ένα περιβάλλον development, όλα δεμένα και αρμονικά, συν οτι σου αφήνει όλη την ελευθερία και τη δύναμη του unix μετά ήρθε το iphone, επιτέλους είπα κάποιος ανακάλυψε το smartphone πραγματικό υποδειγμα UI και περιβάλλον development ΩΠ κατι λέιπει, η δύναμη και η ελευθερία του unix ειναι κάπου βαθεία κρυμμένη γιατί? αφού υπάρχει γιατι να μπαίνεις σε διαδικασίες (jailbreak) για να χαρείς κάτι που αγόρασες μισό; έκτοτε ήρθανε πολλά, όλα τα iphone απο τότε μέχρι σήμερα ενα mac mini για την tv ένα ipad και ένα καινούριο imac21.5, ο ενθουσιασμός μου για την apple όμως έφυγε με το χρόνο, μπήκα σε ένα τριπακι καταναλωτισμού χωρίς πραγματικά να αλλάξει κάτι πολύ ουσιαστικό εκτός απο κάτι σάλτσες, θα μπορύσα να κάνω μια χαρά τη δουλειά μου με το intel imac του 2007, τα major updates του osx θα πρεπε να είναι minor (αυτό δέν είναι μεγάλο πρόβλημα φθηνό είναι) σταμάτησε την παραγωγη xserve και σε αρκετά σοβαρά ΙΤ προιόντα σε software και hardware, βλέπε xgrid, και συνεχίζει ανακυκλώνει χρωματιστές παπαριές που παίζουν μουσική, τα mac έχουν περάσει πλέον σε δεύτερη μοίρα το app store mac όσο καλό και να δέχνει είναι μια κατάρα, θά ερθει και η στιγμή που θα χαθεί το shell και οι 3rd party εφαρμογές (βλεπε το νεο security & privacy “allow apps only from mac app store”)\nτελικά θελουν να κάνουν το computing (consumer electronics) Ε δεν γίνεται!\nΆρχισα να το ξανασκέφτομαι δέν μπορεί μια ετερεία να σε κλείνει έτσι εγω ήμουν open source τυπος τι άλλαξε; τιποτα! περιμένω πως και πως να φύγει ο καρκίνος που λεγεται xorg απο το linux και να έρθει το wayland, αυτό είναι καινοτομία για όλους ανοιχτό πραγματικά περιμένω να δώ το firefox os το Jolla το webos κατι ανοιχτό να καινοτομήσει, η apple σίγουρα άνοιξε το δρόμο και έδειξε πως θα έπρεπε να είναι το τέλειο software ή και hardware, τωρα περιμένω ανυπόμονα να δώ ανοιχτές υλοποιήσεις που επομίζονται τη σχεδιαστική της φιλοσοφία, στο δρόμο είναι έρχονται.\nΥΓ Για το android δέν έγραψα γιατι είναι στο δρόμο του ios απλα απο τον άλλο μεγάλο παίκτη συν το οτι η google έχει δίψα για να μάθει το τι τρώς το τί πίνεις το τί χρώμα βρακί φοράς, χωρίς google account είναι άχρηστο ουσιαστικά και όσον αφορά τον ανοικτό κώδικα βλεπε (nexus project) που έρχεται να καταλάβεις ποσο κλειστό είναι τελικά. όσο για τα custom roms και τα ρέστα, όρεξη να χεις να παίζεις και το jailbreak παρόμοιο είναι. ποσο μοιάζουν έ..\nΥΓ2 συγχωρέστε με για το άσχημο της γραφής μου δέν τα πάω καλά με τα φιλολογικά..\n“ΥΓ2 συγχωρέστε με για το άσχημο της γραφής μου δέν τα πάω καλά με τα φιλολογικά..”\nΠαιδιά , να πώ και εγώ την γνώμη μου, είχα κάνει switch 2005 με ibook G4, φυσικά καμία σχέση με σβίστα, πολύ προχώ το osx για την εποχή του αλλά εδώ και 1 χρόνο έκανα πάλι re-switch στα windows 7. Οκ πολύ καλύτερα και φυσικά με ανδροιδ τηλέφωνο, άιφον είχα μόνο την πρώτη γενιά, τα επόμενα τα θεώρησα κοροϊδία….\nΤα 8αρια φαίνονται πάρα μα πάρα πολύ ανώτερα με σύγκριση την apple!\nΦυσικά ότι του αρέσει του καθένα….αλλά apple χωρίς Jobs δεν υπάρχει, καθαρή αλήθεια αποδεικνύεται μέχρι τώρα….\nΤο osx κατα την ταπεινή μου άποψη και πάλι θεωρώ ότι έιναι ´οτι καλύτερο υπήρξε ποτέ, υπάρχει και θα υπάρξει στο κοντινό μέλλον, (για λειτουργικό desktop) δυστυχώς αν και έχει μείνει σχετικά στάσιμο δέν έχουν καταφέρει να το πλησιάσουν κάν τα άλλα λειτουργικά στα έτη φωτός που είναι μπροστά, τα unix σε UI ,window manager, compositor, application integration, gpu supporting κ μερικά άλλα και τα windows σε όλα τα υπόλοιπα shell, διαχείριση και προστασία μνήμης, multitasking, file system, multiuser, remote access, ρε παιδιά αν έχουμε το θεό μας ας μου πεί κάποιος ένα σημέιο που υπερτερούν τα windows σαν λειτουργικό όχι “η τάδε εφαρμογή υπάρχει μόνο για windows ” κ τέτοια… Ναι το ξέρω τα χρειαζόμαστε (σε virtual) γιατι τρέχουμε και εφαρμογές που δέν υπάρχουν για osx, αυτό δεν σημαίναι οτι έιναι και καλό λειτουργικό, τι άλλαξε στα 7 απο τα βιστα και τα θεποιήσατε? κολλάνε λιγότερο απλά, και μερικά εφετζιλίκια ανεύ χρησιμότητας, δέν έβαλαν καν μια λειτουργία αντίστοιχη του expose, οπως έκανε το ubuntu, παρα μπέρδεψαν το user interface, ξέρω οτι όλοι κάνετε 50 κλικ να βρείτε πως στο διάλο πας στις συνδέσεις του δικτύου πως τολμάτε να μη βρίζετε… Τελωσπάντων.\nΦίλε sugar, σέβομαι την γνώμη σου και ευχαρίστως θα σου πω γιατί τα windows είναι καλύτερο από osx!!!!!!!!\nΑπλό! Παίζει σε εταιρίες! Αν γνωρίζεις καταλαβαίνεις, δεν μπαίνω σε τριπάκι τι κάνει το ένα και τί το άλλο!!!!!!!!!!!!!\nΚάτι άλλο τελευταίο , όποιος γνωρίζει από ασφάλεια λειτουργικού το osx είναι κατά πολύ ποιο αδύναμο από τα windows!!!!\nΠολύ σωστή παρατήρηση. Συμπληρώνω λέγοντας ότι αν το 1997 ο Bill αντί να διασώσει την Apple δίνοντας μόνο “τον Internet Explorer, λεφτά και …αγάπη” είχε δώσει και μια καλογραμμένη εκδοχή του SQL Server για macOS (ή OSX μετέπειτα), πιθανόν τα πράγματα να ήταν πολύ διαφορετικά και σε επίπεδο εταιρικών πωλήσεων σήμερα. Όπου η αποτυχία της Apple φάνηκε και από την κατάργηση της σειράς Servers.\nΑλλά μην ξεχνάμε ότι και ο Bill Gates είναι εξαιρετικός CEO και ενώ του ήταν εύκολο να διασώσει την Apple, δεν της επέτρεψε να μπει στα δικά του χωράφια (βλ corporate market).\nΩστόσο, σε μη-εταιρικό επίπεδο, το OSX αυτή τη στιγμή υπερέχει ξεκάθαρα. Είναι σαφώς ταχύτερο, πιο εύχρηστο και με σχεδόν μηδενικά bugs. Και πράγματι, πιθανότατα σε δυνατότητες τα Windows με το OSX να είναι ισοδύναμα (που και πάλι, θεωρώ ότι το OSX υπερτερεί στα σημεία), αλλά τι να το κάνεις αν όλες αυτές οι δυνατότητες είναι κρυμμένες πίσω από δαιδαλώδη υπομενού ή δεν παρουσιάζονται με την απλότητα, τη σαφήνεια και την οπτική αρμονία που μόνο η Apple ξέρει να προσφέρει.\nDj_Aris δεν σε ανάγκασε κανείς να πάρεις ούτε όλα τα iPad ούτε όλα iPhone ούτε όλα τα MacBook και τα iMac. Ξέρεις πόσο θέλω να πάρω iPad απο τότε που έχει βγει αλλα ακόμα δεν έχω καταφέρει να πάρω; Μια χαρά κάθομαι με το iPhone στον καναπέ κάθε βράδυ ή όταν θέλω να χαλαρώσω. Μέχρι στιγμής δεν το έχω χρειαστεί. Έχω και ένα MacBook pro 15αρι που ήταν το όνειρο μου να πάρω ένα. Και πίστεψε μου η εμπειρία μου έχει αλλάξει προς το καλύτερο. Βλέπω φίλους μου που έχουν Windows και απλά δεν μπορω να ξανά πάρω τέτοιο μηχάνημα. Ακόμα και Windows 8 ή Windows Phone η Apple το κάνει καλύτερα. Θυμάμαι χθες ήθελα να βάλω στου αδελφού μου τα Windows το 24 ωρο ρολόι και δεν το έβρισκα πουθενά. Τελικά έψαξα το Internet και έπρεπε να κανείς 100 κλικ για να το κάνεις.\nΑσφαλώς και δε με ανάγκασε κανεις, όπως φαντάζομαι οτι κανέναν μας δεν ανάγκασε κανεις να παρει υπολογιστή η κινητό γενικότερα.\nΩστόσο, μη βλέπετε το δέντρο, δείτε το δάσος! Ξεκαθαρίζω οτι το OSX ειναι πράγματι το καλύτερο λειτουργικό αυτή τη στιγμή και γι αυτο εξάλλου εχω κ τα Mac μου. Επίσης, το iPhone ειναι επίσης οτι καλύτερο εχω δουλέψει μέχρι στιγμής σε τηλέφωνο.\nΑπλά αυτο που επισημαινω στο post μου ειναι οτι η Apple δείχνει στάσιμη. Οταν βγήκε το iPhone ηταν το καλύτερο τηλέφωνο με διάφορα. Το iPad έδειξε το δρόμο στα tablets. Το OSX έβαλε τα γυαλιά σε κάθε λογής Windows. Που ειναι το πρόβλημα λοιπόν: εξακολουθούν να ισχύουν ολα τα παραπάνω αλλα πλέον οχι με τη διάφορα που υπήρχε αρχικά. Ο ανταγωνισμός πλησιάζει επικίνδυνα και μάλιστα ενώ μέχρι τωρα χτυπούσε στην τιμή προσφέροντας πχ φτηνοτερους κλωνους των iPhone κ iPad, πλέον εχει αρχίσει να διαφοροποιείται κ να καινοτομει.\nΘερμη παράκληση προς όλους: δεν προέτρεψα κανένα να αγοράσει Windows ουτε είπα οτι “τα Windows 8 ειναι καλυτερα”. Είπα οτι “τα Windows 8 tablets δείχνουν να ειναι διαφορετικά και επίσης δείχνουν να ειναι πιο ολοκληρωμένες συσκευές απο το iPad”, λόγω λειτουργικότητας.\nΟυσιαστικά, κρούω τον κώδωνα του κινδύνου, αν θέλετε, για την Apple.\nΦίλε μου Σπύρο…\nControl Panel —> Region and Language –> και αλλάζεις την μορφή\nΣύνολο κλικ = 2\nΤο γεγονός ότι ένας πολύ μεγάλος αριθμός Apple Users είναι άσχετοι με τα Windows ή έχουν μείνει στην εποχή των XP ή υστερούν σε τεχνολογικές γνώσεις δεν σημαίνει απαραίτητα ότι τα Windows δεν είναι ένα καλό λειτουργικό σύστημα.\nΑπό την πλευρά μου θα μιλήσω ως χρήστης που έχει δαπανήσει αρκετές χιλιάδες ευρώ (κυρίως σε προϊόντα της Apple) και χρησιμοποιεί ταυτόχρονα και τα δύο λειτουργικά. MACOS στο φορητό και WIN 7 στο desktop.\nΤα τελευταία 1-2 χρόνια παρατηρώ σπασμωδικές κινήσεις από την Apple τόσο στο τομέα του Software, όσο και του hardware.\nΑπό τα Lion και μετέπειτα, το MACOS έχει αρχίσει να χάνει την ξεγνοιασιά που χαρακτήριζε το παρελθόν του. Προσθήκες εντυπωσιασμού (launcpad, native scrolling κτλ) ή αφαίρεση στοιχείων (expose, save as κτλ) που δε νομίζω ότι βοήθησαν κανέναν, ούτε ότι ήταν προς την σωστή κατεύθυνση.\nΤα ίδια περίπου ισχύουν και για τα updates….μετά από κάθε κυκλοφορία τους βλέπουμε εκατοντάδες παράπονα στα forums (όχι μου μείωσε την αυτονομία, όχι αργεί να κάνει shutdown, αύξησε το bootime, crashαρίσματα μετά από sleep-wake κ.ο.κ.).\nΑλλά και στο κομμάτι του hardware δεν πάμε πίσω. Πριν κάποιους μήνες πήρα το MACBOOK RETINA 15″…η Apple κυκλοφόρησε στην αγορά έναν υπολογιστή 2500 ευρώ με τεράστια ανάλυση χωρίς να είναι έτοιμη να το υποστηρίξει σε επίπεδο λειτουργικού-λογισμικού (ή και hardware για πολλούς). Αποτέλεσμα ήταν να lagarei ακόμη και στο UI και σε πολλά sites χειρότερα από Macbook C2D του 2006. Μόλις πριν από 2-3 εβδομάδες υπήρξε σημαντική βελτίωση στην απόδοση του (10.8.2.+ EFI update) , χωρίς βέβαια τα προβλήματα να έχουν λυθεί ακόμη εξ ολοκλήρου. Για παράδειγμα ακόμη υφίσταται το αστείο πρόβλημα με το wifi και το bluetooth (δεν δουλεύουν σωστά ταυτόχρονα).\nΤο switch για μένα είναι απόλυτα υγιές και δεν πρέπει να κατακρίνεται. Όταν βλέπεις ότι κάτι δεν σε καλύπτει πας αλλού.\nΔεν είναι τυχαίο που κάθε παρουσίαση ξεκινάει με δεδομένα αγοράς που θα ζήλευε κάθε εταιρεία. Πίσω από αυτό το καλοστημενο marketing υπάρχει μια φιλοσοφία που περιγράφεται με 4 λέξεις\nΑυτή η φιλοσοφία έχει καλλιεργηθεί σε όλο το προσωπικό , δεν είναι ο Steve είναι η Apple , είναι ένα σύνολο ανθρώπων που δουλεύουν σε μια εταιρεία που παράγει πάνω στη φιλοσοφία που έχτισε ο Steve.\nΌποιος έχει διαβάσει την βιογραφία του Steve Jobs έχει καταλάβει τη φιλοσοφία αυτής της εταιρείας. Με αυτήν τη φιλοσοφία έχει φτάσει εδώ που είναι !\nΠροσωπικά επιλέγω OSX . Δεν έχω συναντήσει ταυτόχρονα τέτοια σταθερότητα και λειτουργικότητα σε ένα σύστημα.\nΑκόμα και οι εφαρμογές που χρησιμοποιώ έχουν μεγάλη διάφορα στην απόδοση από αλλά σύστηματα . Επίσης χρησιμοποιώ ένα μηχάνημα 3 χρόνια κάνοντας αναβαθμίσεις του λειτουργικού μου με ελάχιστο κόστος, κάτι το οποίο δεν είχαμε ξανασυναντήσει.\nΚαι δεν είναι μόνο αυτό. Δουλεύω σε ένα περιβάλλον με μεγαλύτερη ασφάλεια, δεν ξέρω τι σημαίνει συντήρηση κι όσο για το backup τα λόγια είναι περιττά.\nΔεν αγόρασα apple για να κάνω επίδειξη στους φίλους μου. Αγόρασα ένα εργαλείο, για να κάνω σωστά τη δουλειά μου. Για τον ίδιο λόγο πήρα και iphone, iPad και Apple TV.\nΔεν νομίζω ότι η Microsoft έκανε κάτι πρωτότυπο. Αντιγράφει την Google και την Apple. Δε βλέπω καμία καινοτομία .\nΕσύ dj_aris, τι είδες με τα windows 8 σαν καινοτομία ;\nΜπορείς να μας έξηγησεις από που εβγαλες το συμπέρασμα ότι τα windows 8 είναι ευέλικτα ?\nΤα Windows 8 tablets είναι κανονικοί υπολογιστές ; Λάθος. Τα tablets είναι tablets και τα netbooks είναι netbooks και τα laptops είναι laptops και τα desktops……\nΤο καθένα κάνει πράγματα που μπορεί να κάνει το άλλο αλλά δεν είναι το ίδιο και δεν αντικαθιστά κανένα το άλλο.\nΔεν έχουν τις ίδιες επιδόσεις , δεν έχουν τις ίδιες δυνατότητες.\nΠαράδειγμα: είσαι γραφιστας. Θα κάνεις την ίδια δουλειά στο tablet με το desktop ? Θα μπορούσα να φέρω και αλλά πολλά τέτοια παραδείγματα αλλά δε θέλω να σταθώ εδώ\nΗ Αpple είναι στάσιμη; Προσπαθώ να θυμηθώ πως ήταν τα κινητά πριν το iphone , και ποιος έφερε τις καινοτομίες στους προσωπικούς υπολογιστές.\nΠραγματικά, ξέρουμε, τι προσέφερε η Αpple;\nΚάθε χρόνο παρουσιάζουν όλες οι εταιρίες μια εξέλιξη , ή κάνω λάθος;\nΤο θέμα ποιό είναι; Να μας πουν ότι έχουν φτιάξει μια super wow πατέντα; Βέβαια, το να έχει μια σύσκευη USB, ποντικι, πληκτρολογιο και να είναι και pad είναι καινοτομία! Blue ray γιατί δεν έχει ; Αλήθεια μπορεί να δουλέψει όλες τις εφαρμογές ως ένα desktop pc επίδειξη έχει το παραδοσιακό περιβάλλον ;;;;\nOops! Η τίμια Microsoft. Κάτσε να δεις πόσο στοιχίζει το λειτουργικό της όλα αυτά τα χρόνια; Και ποτέ μπορούσε κάποιος να αναβαθμίσει το λειτουργικο με μόνο 16 euro; Φυσικά λίγα χρόνια μετά τους το έδειξε η Αpple. Ας μην πέσουμε λοιπόν στην παγίδα της Apple !\nΕγώ θα παρακαλούσα τη Microsoft να καινοτομήσει περισσότερο και να βγάλει μια συσκευή pad με αποσπώμενη 24 οθόνη, να μπορώ να δουλεύω καλύτερα και επίσης επειδή εδώ στην Ελλάδα κάνει ζέστη να έχει επάνω και ένα κλιματιστικό, να μην ζεσταίνομαι και επίσης να είναι συμβατή η συσκευή με το αυτοκίνητο μου, τιμονοpad ώστε να μην σταματήσω να δουλεύω ακόμα και όταν οδηγώ .\nΚλείνοντας θα ήθελα να ευχαριστήσω την τίμια Microsoft και να ενημερώσω την apple ότι θα πρέπει να ανησιχει σοβαρά 🙂\nΘα απαντήσω σε όσα ρωτάς, διευκρινίζοντας πρώτα ότι όλα όσα θα πω είναι θεωρητικά, με βάση τα όσα έχουν ανακοινωθεί επίσημα. Αν βγουν τα Windows 8 (ή τα ..28) και δεν δουλεύει τίποτα από όλα αυτά ή έχουν τόσα bugs ώστε να είναι “μια από τα ίδια”, τότε ασφαλώς τα παρακάτω δεν ισχύουν:\n1) Τα Windows 8 θεωρώ ότι είναι ευέλικτα γιατί είναι κανονικοί υπολογιστές με optimization για 2 interfaces. Ένα για την οθόνη αφής και ένα για το “κανονικό” desktop. Γιατί, πως να το κάνουμε, ορισμένες δουλειές γίνονται καλύτερα με πληκτρολόγιο και ποντίκι και άλλες με οθόνη αφής και digitizers (ως γραφίστας θα έχεις καλύτερη εικόνα και από εμένα). Η Apple αυτή τη στιγμή προσφέρει είτε τη μία εκδοχή είτε την άλλη. Όμως, δεδομένου ότι τα tablets έχουν πάρει ήδη σημαντικό μερίδιο αγοράς (κανιβαλίζοντας εν μέρει τα laptops), είναι προφανές ότι η αγορά θέλει ΚΑΙ tablets. Και αν κάποιος (όλοι μας δηλαδή) θέλει να αγοράσει μία μόνο συσκευή, γιατί να μην πάρει το 2-σε-1 παρά να αγοράσει 2 ξεχωριστές;\n2) Τα Windows 8 tablets είναι κανονικοί υπολογιστές, αλλά σε μορφή tablet. Και με επεξεργαστή i5 και 4GB ram έχουν εφάμιλλο hardware με τα βασικά MacBooks. Μόνο που οι διαστάσεις τους και η όλη σχεδίασή τους παραπέμπτουν περισσότερο σε iPad παρά σε MacBook. Επίσης, προφανώς τρέχουν όλες τις εφαρμογές που είναι γραμμένες για Windows (x86). Και σίγουρα με αυτά τα specs δεν παραπέμπτουν σε netbooks (με αδύναμους atom) αλλά μάλλον σε Ultrabooks.\n3) Γνώμη μου: η Apple είναι όντως στάσιμη. Πράγματι, ούτε εγώ μπορώ να θυμηθώ πως ήταν τα κινητά πριν το 2007, γιατί ήρθε το iPhone και ανέτρεψε το κατεστημένο. Ωστόσο δεν έχουμε 2007, έχουμε 2012. Διάστημα που σε “tech years” ισοδυναμεί με …αιώνες! Και γράφω ξεκάθαρα στο post μου ότι σε αυτό το διάστημα αναφέρομαι. That said, κατά την άποψή μου το iPhone εξακολουθεί να είναι το καλύτερο smartphone μέχρι στιγμής. Αλλά το “πρόβλημα” που εντοπίζω δεν είναι στo iPhone.\nΚαταλήγοντας, να πω κάτι που απευθύνεται σε όλους: Ας είμαστε ανοιχτόμυαλοι και ας αναγνωρίσουμε ότι αυτή η εταιρεία που λέγεται Microsoft (και τυχαίνει να έχει και ένα 90% της αγορας λειτουργικών) αποφάσισε να φτιάξει ΕΝΑ λειτουργικό (τονίζω το “ένα” και όχι δύο όπως έχει η Apple, δηλαδή το OSX και το iOS που είναι ασύμβατα μεταξύ τους) που τελικά δίνει τη δυνατότητα στους OEMS να ενοποιήσουν τις δυο συσκευές που πουλάνε πιο πολύ αυτή τη στιγμή στην αγορά: Τα tablets και τα laptops.\nΔεν ξέρω αν θα “πιάσει” αλλά ναι, νομίζω ότι η Apple πρέπει να ανησυχεί.\nΔεν είμαι ούτε “οπαδός” της Apple ούτε της Microsoft. Είμαι όμως “θύμα” της τεχνολογίας, παραδέχομαι ότι “πετάω” τα χρήματά μου σε όλα τα καινούρια gadgets που κυκλοφορούν, άσχετα αν τελικά είναι καλά ή αν μου χρειάζονται τόσο πολύ και απλά επισημαίνω ότι το καινούριο gadget της Microsoft “δείχνει πιο γυαλιστερό” από ότι έχει το ράφι της Apple αυτή τη στιγμή. That’s all.\nPanos να σε καλα ρε. Μόνο που δεν λέει κάπου 24 ώρες να το τικαρεις, πρέπει να μαντεψεις ότι το 24ωρο ρολόι είναι αν θυμάμαι καλα το HH:MM:TT κάτι τέτοιο σε μια επιλογή με άλλες 4 επιλογές παρόμοιου τύπου 🙂\nΑ και επίσης Panos αυτο που λέω βρίσκεται μόλις μπεις στο Regions and format ( αφού πατήσεις στο Date απο το Control Panel) –> Additional settings –> Time –> Long Time\nΣύνολο κλικ= 6 κλικ\nΔεν θα κάτσω τώρα να το αναλύσω περισσότερο αλλα αυτο που θέλω να πω είναι ότι τα Mac είναι πιο απλοϊκά. Setting –> Date and Time –> 24hour tick. Τέλος ούτε ψάξιμο στο Internet ούτε 100 βρες να βρεις κάτι στο control panel.\nΝα πω και την προσωπική μου άποψη: πριν αρκετά (πάνω από 7 χρόνια) το γύρισα σε αποκλειστική χρήση Apple. Ο κύριος λόγος ήταν το Logic, το οποίο χρησιμοποιούσα για τη δουλειά μου (μουσικός) και το οποίο αγοράστηκε από την Apple – και μέχρι στιγμής, έχοντας χρησιμοποιήσει και Pro Tools και Ableton Live και Cubase και διάφορα άλλα, δεν έχω βρει κάτι να μου κάνει τη δουλειά μου τόσο καλά (προσωπικά μιλώντας πάντα) όσο το Logic!\nΔεν το έχω μετανιώσει για την αλλαγή, το Power Mac με διπύρηνο G5 που έχω σπίτι ακόμα δουλεύει μια χαρά και γρήγορα, χωρίς να μου έχει βγάλει κιχ εδώ και χρόνια (άλλαξα απλώς το δίσκο σε κάποια φάση, λόγω έλλειψης χώρου).\nΑς πάμε σε κάτι πιο αντικειμενικό τώρα: ναι, όντως η Apple έχει μείνει λίγο στάσιμη. Το iPhone 5 δε μου λέει και πολλά (και είμαι φανατικός της συσκευής, έχοντας και συσκευή με Android επάνω ή οποία ακόμα να με κερδίσει!!!) και στο θέμα των καινοτομιών έχει μείνει λίγο πίσω.\nΤο τελικό ζητούμενο είναι: με τι κάνεις τη δουλειά σου πιο καλά; Ναι, αν το Linux είχε κάτι αντίστοιχο του Logic σε Open Source, το οποίο να λειτουργεί τόσο απρόσκοπτα και να κάνει το ίδιο καλά (ή έστω σε μεγάλο βαθμό το ίδιο καλά) τη δουλειά, ίσως να το προτιμούσα. Δοκίμασα κάποια στιγμή να πειραματιστώ με το Ubuntu Studio… Κόλαση, μέχρι να βρω κάρτα ήχου που να μπορούν οι drivers που υπάρχουν για το αντίστοιχο λειτουργικό να παίξουν σωστά (κάτι που μου πήρε ημέρες και αρκετή πληκτρολόγηση κώδικα και διορθώσεις conf αρχείων…). Κάνοντας ένα τεστ, για παν ενδεχόμενο, έβγαλα το USB (για Firewire ούτε λόγος) από την κάρτα καθώς έπαιζε (να δοκιμάσω βρε παιδί μου, τι μπορεί να συμβεί σε ένα live και πώς αντιμετωπίζεται!). Αποτέλεσμα: φρίκαρε το Ubuntu και μου πέταξε Kernel panic, σε σημείο να μη μπουτάρει μετά!!! Στα Windows χρειάστηκε απλά restart. Στο Mac απλώς έκλεισα και άνοιξα πάλι το Logic… Αυτό λοιπόν είναι που λέμε “Κάνει τη δουλειά που θέλω!”\nΑπό την άλλη, έχοντας δοκιμάσει τα Windows 8, απογοητεύτικα. Ναι, ούτε το Launchpad είναι τίποτα ιδιαίτερο (μάλλον άχρηστο, θα έλεγα…), αλλά δε σε υποχρεώνει να του λειτουργήσεις έτσι, είναι μια επιλογή. Στα Win8 είναι έτσι, take or leave it… Για δοκιμάστε είτε να βάλετε ένα πρόγραμμα στο Start Menu, είτε να το αφαιρέσετε στα 8!!! Ή, για τους πιο περιπετειώδεις τύπους, βρείτε πώς γίνεται το Shutdown!!!!!!! Εγώ το βρήκα, με λίγο κόπο, αλλά αυτό είναι το θέμα: γιατί να κοπιάζεις για να βρεις πώς κλείνει ο υπολογιστής σου;\nΠροσωπικά με βολεύουν απίστευτα οι συσκευές της Apple για τον τρόπο με τον οποίο εργάζομαι και δε με βλέπω να αλλάζω σύντομα. Αν και το Galaxy S3 είναι απίστευτο μηχάνημα και μπορεί να με κερδίσει, έναντι του iPhone 5. Το θέμα μου είναι (γιατί σας κούρασα άσχημα!) ότι καλή και ωραία η καινοτομία, φτάνει να δουλεύει και να βολεύει. Δουλέψτε λίγο με Windows 8 και θα δείτε τι εννοώ!\nΥ.Γ. Αν το Linux δε μπει ενεργά στα παιχνίδια, που είναι ο τρόπος με τον οποίο οι περισσότεροι γνωρίζουν τους υπολογιστές, δε βλέπω να βγαίνει στο προσκήνιο…\nΈχεις απόλυτο δίκιο για τις παρατηρήσεις σου για τα Windows 8, κι εγώ τα ίδια ακριβώς είδα. Είναι όμως άλλη η φιλοσοφία: Μπορεί να σε ξενίζει σαν desktop λειτουργικό, αλλά είναι έχεις άλλη εικόνα αν το δεις σαν touch interface, με δυνατότητες mouse & keyboard input για όσους θέλουν. Το start menu όντως καταργήθηκε, για να βρεις εφαρμογές είτε θα πρέπει να τις έχεις κάνει pin στην taskbar (λέγε με Dock) είτε στο Metro interface (λέγε με Launchpad) είτε στο Search box (λέγε με Spotlight).\nΠαρατηρεί κάποιος εδώ κάτι; 😉\nΤο δε shutdown είναι λίγο κρυμμένο, ναι, αλλά η λογική (και τα energy saving features των νέων chipsets) λένε ότι δε χρειάζεται να κάνεις ποτέ shutdown παρά μόνο sleep (με το κουμπάκι sleep/wake), όπως εξάλλου και σε κάθε tablet OS.\nΠράγματι, όποιος έχει συνηθίσει σε περιβάλλον Windows θα ξενίσει με όλα αυτά, αλλά είπαμε, αλλαγή φιλοσοφίας και προσαρμογή σε νέα δεδομένα (βλ tablet features).\nΓια αυτό που λες για τα παιχνίδια συμφωνώ, ωστόσο να παρατηρήσω ότι και τα Mac που έχουν εν μέρει μπει πιο “ενεργά” στα παιχνίδια, υστερούν αρκετά. Δεν αναφέρομαι τόσο σε τίτλους (που είναι εμφανής η καθυστέρηση του Mac port) όσο σε απόδοση: το ίδιο ακριβώς παιχνίδι σε Windows τρέχει +20%-30% πιο γρήγορα (framerate) απ’ ότι σε Mac (έχει γράψει εκτενέστατο άρθρο ο Anand στο παρελθόν). Απορίας άξιο, αν σκεφτεί κανείς ότι και πάλι η Apple ήταν πρωτοπόρος στην υιοθέτηση OpelCL στον πυρήνα του OSX, μάλλον θα έχει να κάνει με το τι επιτρέπει στους drivers της κάρτας γραφικών να κάνουν ή να μην κάνουν.\nLet’s just agree to disagree, που λέει κι ο Alladeen!\nΌχι, σοβαρά τώρα, δε διαφωνώ μαζί σου! Απλώς, όπως τόνισα, δε με βολεύει το interface των Windows 8 όσο κι αν το έψαξα, όπως και η όλη φιλοσοφία των Windows! Ελπίζω να διαψευστώ στο μέλλον και να είναι όντως η εξέλιξη!\nΠάντως, το MacBook Pro μου τρέχει πιο γρήγορα το WoW από όσα PC έχω δει, όπως και το πρώτο WoW έτρεχε γρηγορότερα στον G5 από κάποια (αρκετά δυνατά, ομολογουμένως) PCs που το συνέκρινα. Βέβαια, δεν ξέρω κατά πόσο θα τρέχει το Guild Wars, αλλά όπως και στα Windows-based μηχανήματα: δεν πρόκειται να τρέχει οτιδήποτε για πάντα!\nΑυτο που φαινεται τοσο απο τη συζητηση οσο και απο τις εμπειριες μας ειναι οτι για laptops και desktops το macos δεν εχει αντιπαλο. Ειναι μακραν η σταθεροτερη, γρηγοροτερη, πρακτικοτερη και ασφαλεστερη πλατφορμα που υπαρχει. Προσφατα επανεγκατεστησα τα windows σε bootcamp για παιχνιδια και θυμηθηκα γιατι τα μισω τοσο πολυ. Τα κινητα ομως και τα tablets ειναι αλλη υποθεση. Μπορει το ios να ειναι το σταθεροτερο και ασφαλεστερο συστημα που υπαρχει (το android κολλαει σαν τρελο και συνεχως διαβαζω για διαροες δεδομενων εως και πιστωτικων καρτων σε αλλα συστηματα, πραγμα αδιανοητο για τηn apple – παρακαλω διορθωστε με αν μου διαφευγει κατι) αλλα υστερει σε παραμετρποποιηση και ειδοποιησεις. Το notification center δεν πιστευω πως ελυσε προβληματα, μαλλον τα μπαλωσε προσωρινα. Τουλαχιστον εγω θα ηθελα τη δυνατοτητα σε καποιο η καποια παραθυρακια για live update και να βλεπω τις γνωστοποιησεις μου με μια ματια παρα να κανω εναλλαγη σε apps. Επισης ενα γενικοτερο προβλημα (οχι μονο στο ios, αλλα και στο android) ειναι το flash. Μπορει το μελλον να ειναι το html5 το παρον ομως ειναι flash. Και αν το καταπινουμε στο κινητο, ειναι απαραδεκτο για tablet να μη μπορω να περιηγηθω σε σελιδες λογω μη υποστηριξης του και να πρεπει να κατσω στο desktop. Η επισημη δικαιολογια ειναι πως καταναλωνει πορους και μπαταρια. Δεκτο, δωσε μου ομως τουλαχιστον την επιλογη να το ενεργοποιω αν θελω. Και μια τελευταια σκεψη: θα εδινα τρελο respect στην apple αν στο τελευταιο event λεγανε ´´ξερετε κατι; Δε βγαλαμε iphone5, παραμενουμε στο 4s αλλα ριξαμε ολο το budget στο λογισμικο και φτιαξαμε το σουπερ ουαου ios´´ ποιος δε θα το προτιμουσε;\nΚαταρχάς συγχαρητήρια για το θέμα που ανοιξατε αλλα και τον Dj_Aris που απαντάει στον καθένα (χαρα στην υπομονή σου… Πόσες φορές διάβασα την λέξη στάσιμα,αναρωτιέμαι!)\nΜερικά σχόλια: Το πρώτο tablet της Microsoft (aka Surface) μπορεί να δουλεύει με ένα ενιαίο λειτουργικό σε σχέση με κάποιο desktop αλλα μετα απο reviews (search cnet.com) έχει πολυ δρόμο για να γίνει ανταγωνιστικό ως προς όλη την αγορά… Δεν υπάρχουν touch based εφαρμογές αλλα και γενικά κάθε είδους στο αντίστοιχο store + ότι το λειτουργικό έχει ένα πολυ καλο UI-φούσκα μιας και το metro interface κάνει τα απολύτως απαραίτητα και πέραν αυτού όλα γίνονται σε ένα κλασικό περιβάλλον windows… Μάλιστα το να κλείσεις μια εφαρμογή με το κλασσικό τροπο είναι πράγμα αρκετό δύσκολο (επόμενως θα πρέπει να βρεις μόνο συγκεκριμένες εφαρμογές προσαρμοσμένες για touch)\nΌσο για την apple: έχει μείνει στάσιμη σε καποια θέματα UI αλλα και υλικών (ΦΤΑΝΕΙ ΜΕ ΤΟ ΑΛΟΥΜΙΝΙΟ) αλλα δεν παύει να φτιάχνει προϊόντα τα οποία αξίζουν τα λεφτά τους και θα σου μείνουν για καιρό..\nΒέβαια δεν είναι value for money αλλα super value for much money\nΑσχετο: Συντομα θα πάρω τον πρώτο μου mac (MacBook air), όνειρο ετών που γίνεται πραγματικότητα τώρα με την εισαγωγή μου στο πανεπιστημιο. Ελπίζω σε 4 χρόνια να λέω τα ίδια και να μην μετάνιωσω για την επιλογή μου 😛\nΤα Windows 8 βγαίνουν σε 2 εκδόσεις: στην λεγόμενη RT, δεν επιτρέπεται να τρέξεις εφαρμογές x86 (οπότε αναγκαστικά και μόνο κατεβάζεις εφαρμογές από το Store και τρέχουν μόνο στο Metro interface, με ό,τι αυτό συνεπάγεται).\nΌμως, στην “κανονική” έκδοση μιλάμε για κανονικούς υπολογιστές με Windows. Υπάρχει το κλασικό Deskop που φυσικά και δεν είναι optimized για touch και υπάρχει και το ίδιο Metro interface όπως στα RT. Όπως το βλέπω εγώ, μπορείς να έχεις το tablet σε desktop mode (με το πληκτρολόγιο και trackpad που διαθέτει) και να κάνεις ότι εργασία θα έκανες σε οποιοδήποτε υπολογιστή: πχ να κατεβάσεις ένα αρχείο βίντεο από το internet, να το αποσυμπιέσεις και μετά να το πάρεις μαζί σου και να το δεις στο tablet σου. Η ίδια εργασία σε ένα iPad είναι απείρως πιο δύσκολη, εκτός αν επιλέξεις να δεις μόνο περιεχόμενο από το iTunes store.\nΣίγουρα ούτε αυτή βέβαια είναι είναι η ιδανική λύση γιατί τελικά έχεις 2 διαφορετικά λειτουργικά σε μια συσκευή (περίπου). Ωστόσο, αυτή τη στιγμή, δεν υπάρχει στην αγορά άλλος “πλήρης υπολογιστής με οθόνη αφής” ούτε το αντίστοιχο λειτουργικό.\nHowever, μόλις χθες: Jony Ive will take over leadership of Human Interface teams in addition to his role as head on Industrial Design.\nΔηλαδή ο κορυφαίος ίσως industrial designer της εποχής μας (μαζί με τον Philippe Starck) θα σχεδιάζει ΚΑΙ πλέον το hardware και την αλληλεπίδραση με αυτό. Και επειδή οι αλλαγές σε όλη σχεδόν την ηγεσία της Apple δεν είναι αλλαγές που γίνονται σε μια νύχτα, πιθανόν να έχει μισοτελειωμένο το iOS 7 (το οποίο κατά τη γνώμη μου πρέπει να ανακοινώσουν άμεσα και να κυκλοφορήσουν μέχρι τον Ιούνιο στο WWDC, διότι έχουν φτάσει στο σημείο να βγάζουν νέο hardware πιο γρήγορα απ’ ότι software!) ή να έχει επίσης στα σκαριά το interface του OSX 10.9 με ενισχυμένα πλέον τα touch features για κάποιο υβρίδιο iPad / Air.\nUpdate: μόλις διάβασα στο cultofmac ένα άρθρο που ουσιαστικά αναφέρει τα ίδια με όσα γράφω κι εγώ παραπάνω!\nΤέλος, όσο για το “φτάνει με το αλουμίνιο” θα διαφωνήσω! Ομάδα που κερδίζει δεν αλλάζει και στην προκειμένη περίπτωση, δεν μπορώ να βρω πιο επιτυχημένο σχέδιο από των MacBook (ιδίως το Air που αναφέρεις και που τυχαίνα να έχω κι εγώ) αλλά και από τα υπόλοιπα προϊόντα (βλ λεπτομέρεια στο iPad mini).\nδιαιτα για επιπεδη κοιλια says:\nThis might be a problem with my web browser because I’ve had this happen before. Many thanks\nγυναικειες τσαντες χιαστι says:\nDon’t forget to ensure your insurance policies are suitable to pay your precious phone\nprior to going, and why not take into consideration rendering it an even more green-friendly trip.\n2500 per night and provides amenities that include multi-cuisine restaurant, satellite television on pc, doctor on call\netc. The night auditor is an accountant los angeles of\nFor that out with the world experience, go get yourself a bookings done at a\nfantastic boutique hotel to your vacation stay.\nIt houses four major world heritage sites then one\nin the major developed areas within the world.\nIt is prompt that you just simply look for low-cost London hotels on their email list\nof guts with the city to remain as all-around its major attractions as


Αρχική ΠΑΡΑΞΕΝΑ Σελίδα 25\nΑκόμα ένας λόγος που όλοι μιλάνε για το πόσο μπροστά είναι αυτή η πόλη Τρίκαλα: Πρόκειται για ένα καινοτόμο σύστημα. Ο Δήμος Τρικκαίων στοχεύει στην αποτροπή της παράνομης στάθμευσης. Συγκεκριμένα, σε θέσεις, οι οποίες παραχωρούνται μόνο σε οχήματα για ΑμεΑ. Το Σύστημα Αποτρεπτικής Στάθμευσης ελέγχει και διασφαλίζει τη διατήρηση των θέσεων...\nΗ ερμηνεία των μηνυμάτων των πιστών συντρόφων μας είναι δύσκολη, αλλά από ένα αδέσποτο σκυλί που δείχνει μόνο την ανάγκη για φαγητό, δεν υπάρχουν μάτια που δεν μπορούν να το παρατηρήσουν. Αν γυρίσουμε τη ματιά μας και τα προσέξουμε είναι παντού. Και είναι πολλά και είναι πολύ ταλαιπωρημένα σωματικά και...\nΟ Κόλιν Γουάριν και η σύζυγος του Κρίστιν πριν από 8 χρόνια κέρδισαν το τζακ ποτ στο τζόκερ της Σκοτίας. Μέσα σε μια νύχτα έγιναν πλουσιότεροι κατά 45 εκατομμύρια ευρώ. Και όπως λένε πολλοί το δύσκολο δεν είναι να βγάλεις λεφτά, το δύσκολο είναι να τα διαχειριστείς. Και ο Κόλιν...


Θέματα που αφορούν την διαχείριση του email σας με τον Mozilla Thunderbird\nΠως να πάρετε backup, αλλά και πως να επαναφέρετε emails, επαφές, στοιχεία λογαριασμών κτλ. του Mozilla Thunderbird με την χρήση του MozΒackup [+screenshots +video]\nΘέλετε να κάνετε φορμάτ στο σύστημα σας και δεν θέλετε να χάσετε τα emails του Thunderbird σας; Θέλετε να μεταφέρετε τα emails και τα mail accounts απο τον Thunderbird ενός υπολογιστή στον Thunderbird ενός άλλου; Με την χρήση της εφαρμογής MozΒackup είναι πολύ εύκολο. Το MozΒackup είναι μια freeware εφαρμογή με την βοήθεια της οποίας μπορείτε να εξάγετε σε ένα αρχείο στοιχεία του Mozilla Thunderbird, όπως emails, το βιβλίο διευθύνσεων, στοιχεία λογαριασμών, add-ons κτλ. Διαβάστε παρακάτω πως να πάρετε backup τα στοιχεία του Thunderbird, αλλά και (την αντίστροφη διαδικασία) πως να επαναφέρετε στοιχεία απο ένα backup αρχείο στον Thunderbird σας.\nΠως να στείλετε email επιλέγοντας μια απο τις πολλές ταυτότητες αποστολέα που μπορείτε να δημιουργήσετε [+screenshots]\nΕίναι πολλοί εκείνοι που χρησιμοποιούν έναν λογαριασμό mail ο οποίος καλύπτει και τις προσωπικές και τις επαγγελματικές ανάγκες. Αυτό βέβαια μας κάνει την ζωή πιο εύκολη αφού έχουμε όλη την αλληλογραφία μας συγκεντρωμένη σε ένα inbox χωρίς να μπερδευόμαστε με 2 ή και 3 διαφορετικούς λογαριασμούς mail. Όμως ένα πρόβλημα για αρκετούς αποτελεί το γεγονός της ταυτότητας τους που εμφανίζεται στους παραλήπτες των email τους. Για παράδειγμα, όταν απαντάει σε ένα email ενός φίλου, θέλει ο παραλήπτης να βλέπει το "Ακης Καργιοφύλλης" σαν ταυτότητα, ενώ όταν στέλνει ένα email στα πλαίσια των επαγγελματικών του αναγκών, τότε να εμφανίζεται το "WLearn.gr". Διαβάστε τα παρακάτω βήματα και μάθετε μια έξυπνη πρακτική για να το πετύχετε.\nΠως να προσθέσετε ένα λογαριασμό email στον Thunderbird [+screenshots +video]\nΘέλετε να προσθέσετε ένα email account στον Thunderbird σας για να διαχειρίζεστε το email σας; Ακολουθήστε τα παρακάτω βήματα και μάθετε πως.


Επίκαιρη ερώτηση του βουλευτή του ΣΥΡΙΖΑ, Θ.Δρίτσα προς τον Υπουργό Θαλασσίων Υποθέσεων, Νήσων και Αλιείας με θέμα: Τι θα γίνει με το ναυάγιο του SEA DIAMOND; | ΣΥΡΙΖΑ Συνασπισμός Ριζοσπαστικής Αριστεράς\nΕπίκαιρη ερώτηση του βουλευτή του ΣΥΡΙΖΑ, Θ.Δρίτσα προς τον Υπουργό Θαλασσίων Υποθέσεων, Νήσων και Αλιείας με θέμα: Τι θα γίνει με το ναυάγιο του SEA DIAMOND;\nΤον Απρίλιο του 2011 θα συμπληρωθούν 4 χρόνια από το ναυάγιο του Κ/Ζ Sea Diamond στον όρμο της Καλντέρας στη Σαντορίνη. Από τότε, φορείς και κάτοικοι του νησιού ξεκίνησαν ένα διαρκή, πολύπλευρο και πολυμέτωπο αγώνα με αίτημα τη συνδυασμένη απάντληση των καυσίμων και την ανέλκυση και απομάκρυνση του ναυαγίου. Μέχρι σήμερα όμως υλοποιήθηκε μόνο το έργο της απάντλησης και κανένα σοβαρό κυβερνητικό σχέδιο για την ανέλκυση του δεν εκπονήθηκε ούτε από την προηγούμενη (Ν.Δ.) ούτε από τη σημερινή κυβέρνηση (ΠΑ.ΣΟ.Κ.).\nΤις τελευταίες ημέρες παρουσιάστηκε σε εκδήλωση που οργάνωσε ο Δήμος Θήρας σε συνεργασία με τη Συντονιστική Επιτροπή Αγώνα Θηραίων Πολιτών και την Ιερά Μητρόπολη Θήρας η μελέτη περιβαλλοντικών επιπτώσεων από το ναυάγιο του SEA DIAMOND, που πραγματοποιήθηκε για λογαριασμό της Νομαρχίας Κυκλάδων από το Τμήμα Μηχανικών Περιβάλλοντος του Πολυτεχνείου Κρήτης με επιστημονικό υπεύθυνο τον καθηγητή κ. Ευάγγελο Γιδαράκο και με τίτλο «Ποιοτικός και ποσοτικός χαρακτηρισμός των επικίνδυνων και τοξικών ουσιών του SEA DIAMOND – περιβαλλοντικές επιπτώσεις παρούσες και μελλοντικές». Η μελέτη κατέληξε σε συμπεράσματα άκρως ανησυχητικά για το οικοσύστημα της περιοχής, αν παραμείνει επί μακρόν το SEA DIAMOND στο βυθό της Καλντέρας.\nΜε βάση τα παραπάνω.\n1. Προτίθεται να προβεί σε άμεσες ενέργειες για την εκπόνηση σχεδίου ανέλκυσης του ναυαγίου του SEA DIAMOND ούτως ώστε να αποφευχθεί ο κίνδυνος περιβαλλοντικής καταστροφής και κατά συνέπεια σοβαρό πλήγμα στις τουριστικές και αλιευτικές δραστηριότητες του νησιού;\n2. Αν όχι, έχει μελετήσει εναλλακτικές λύσεις αποτροπής της απειλούμενης καταστροφής;\nΑ΄ Πειραιά και Νησιών


Ξενοδοχεία σε: Ρόρβιγκ\nΡόρβιγκ: Κορυφαία σημεία ενδιαφέροντος\nRorvig KirkeΑυτό το μέρος (Rorvig Kirke) βρίσκεται 14,1 χλμ. από το κέντρο της πόλης (Κοινότητα Odsherred), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nKongestenenΑν σχεδιάζετε να επισκεφτείτε τα αξιοθέατα κατά τη διάρκεια του ταξιδιού σας, δείτε το ακόλουθο: Kongestenen, που βρίσκεται 16,7 χλμ. από το κέντρο (Κοινότητα Odsherred).\nGallery EsborgΟι λάτρεις της τέχνης θα μπορούσαν να ρίξουν μια ματιά σε εκθέσεις σε μέρη, όπως Gallery Esborg (Κοινότητα Odsherred). Αν θέλετε να απολαύσετε περισσότερες από τις πολιτισμικές επιλογές της περιοχής (Κοινότητα Odsherred), επισκεφτείτε τα ακόλουθα μέρη: Knud Rasmussen House (Μουσείο) και Hempel Glass Museum.\nSkanserneΑυτό το μέρος (Skanserne) βρίσκεται 16,9 χλμ. από το κέντρο της πόλης (Κοινότητα Odsherred), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nRita MortensenΑν σας αρέσει η τέχνη, θα μπορούσατε να ρίξετε μια ματιά σε συλλογές σε μέρη, όπως Rita Mortensen (Κοινότητα Odsherred). Αν θέλετε να απολαύσετε περισσότερες από τις πολιτισμικές επιλογές της περιοχής (Κοινότητα Odsherred), επισκεφτείτε το ακόλουθο μέρος: Hempel Glass Museum.\nHempel Glass MuseumΚοινότητα Odsherred: Αν σας ενδιαφέρει να επισκεφτείτε μουσεία, ενώ βρίσκεστε εδώ, θα μπορούσατε να ρίξετε μια ματιά στις εκθέσεις σε μέρη, όπως Hempel Glass Museum. Αν θέλετε να απολαύσετε περισσότερες από τις πολιτισμικές επιλογές της περιοχής (Κοινότητα Odsherred), επισκεφτείτε το ακόλουθο μέρος: Knud Rasmussen House (Μουσείο).\nΜάθετε περισσότερα για: Ρόρβιγκ\nΡόρβιγκ: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Ρόρβιγκ) θα βρείτε καταλύματα που ικανοποιούν τις ανάγκες όλων των ταξιδιωτών. Ρόρβιγκ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Ρόρβιγκ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Ρόρβιγκ) είναι εδώ με την εγγύηση χαμηλότερης τιμής μας.


Άνεμος Αντίστασης: Νέα δημοσκόπηση : Με 3,3% προηγείται ο ΣΥΡΙΖΑ της ΝΔ\nΝέα δημοσκόπηση : Με 3,3% προηγείται ο ΣΥΡΙΖΑ της ΝΔ\nΚατά 3,3 μονάδες προηγείται ο ΣΥΡΙΖΑ, στην πρόθεση ψήφου, στη δημοσκόπηση που διενεργεί κάθε μήνα η Palmos Analysis για το Tvxs. Το κόμμα της αξιωματικής αντιπολίτευσης καταλαμβάνει την πρώτη θέση με ποσοστό 22%, ενώ η ΝΔ συγκεντρώνει το 18,7%. Στην τρίτη θέση παραμένει η Χρυσή Αυγή με 8,3%, εμφανίζοντας μικρή άνοδο στο ποσοστό της. Ανύπαρκτηθεωρεί τη διαπραγμάτευση της κυβέρνησης με την τρόικα το 54%των ερωτηθέντων, σε μια έρευνα που διερευνά όλα τα θέματα που απασχολούν σήμερα την κοινή γνώμη: από το φόρο ακίνητης περιουσίας και την αναγκαιότητα σύστασης εξεταστικής επιτροπής για το θέμα των υποβρυχίων, μέχρι την υποψηφιότητα Τσίπρα στην Ευρωπαική Ενώση.\nΣυγκριτικά με την προηγούμενη δημοσκόπηση (20,9%) της Palmos Analysis για τοTvxs, το ποσοστό του ΣΥΡΙΖΑ αυξάνεται κατά 1,1 μονάδα.\nΤρίτο κόμμα παραμένει η Χ.Α, με ποσοστό 8,3%, κατά μία μονάδα δηλαδή ενισχυμένη σε σχέση με τη δημοσκόπηση της 6ης Οκτωβρίου. Σημειώνεται ότι η παρούσα δημοσκόπηση διενεργήθηκε μετά τη δολοφονική επίθεση στο Ν. Ηράκλειο.\nΣτην εκτίμηση εκλογικής επιρροής -με την προσθήκη των αναποφάσιστων και την αναγωγή επί των εγκύρων- ο ΣΥΡΙΖΑ προηγείται με 30%, αφήνοντας δεύτερη τη ΝΔ με 26,5%, με διαφορά δηλαδή 4 μονάδων.\nΑκολουθεί η Χρυσή Αυγή με 11,%, το ΠΑΣΟΚ με 7,5%, οι ΑΝ.ΕΛ με 6,4%, το ΚΚΕ με 6%, και η ΔΗΜΑΡ με 3,5% που μόλις αγγίζει το όριο εισόδου στη Βουλή.\nΠαράσταση νίκης - Καταλληλότερος πρωθυπουργός.\nΣτην παράσταση νίκης, ο ΣΥΡΙΖΑ προηγείται με 41% έναντι της ΝΔ (40%).\nΚαταλληλότερος πρωθυπουργός θεωρείται ο Αντώνης Σαμαράς με 37%. «Κανένα από τους δύο» απάντησε το 31%, και τον Αλέξη Τσίπρα το 30%.\nΗ πολιτική της κυβέρνησης δεν οδηγεί σε έξοδο από το μνημόνιο\nΗ πολιτική που ακολουθεί η κυβέρνηση δεν θα οδηγήσει τη χώρα έξω από το μνημόνιο, απαντά το 74%. Ανύπαρκτη θεωρεί η πλειοψηφία των ερωτηθέντων (54%) τη διαπραγμάτευση της κυβέρνησης με την τρόικα.\nΠάντως ούτε ο ΣΥΡΙΖΑ φαίνεται να έχει πείσει τους πολίτες για την διαπραγματευτική του στρατηγική: στην ερωτήση για το πόσο αποτελεσματική θα ήταν διαπραγμάτευση με την τρόικα αν υπήρχε σήμερα μια κυβέρνηση του ΣΥΡΙΖΑ, το 36% απαντά «λιγότερο αποτελεσματική», το 30% «το ίδιο αποτελεσματική» και το 25% «περισσότερο αποτελεσματική».\nΓια το νέο «Ενιαίο Φόρο Ακινήτων», το 64% (53+11%) των ερωτηθέντων δεν πιστεύει ότι θα είναι δικαιότερος από τους υφιστάμενους φόρους ακινήτων, ενώ το 66% (58+8%) διαφωνεί με τη φορολόγηση αγροτικών εκτάσεων και οικοπέδων.\nΠαράλληλα, ο 54% (45+9%) θεωρεί ότι ο ενιαίος φόρος ακινήτων μονιμοποιεί το «χαράτσι».\nΥποψηφιότητα Τσίπρα στην Κομισιόν\nΘετικά βλέπουν οι περισσότεροι πολίτες, σύμφωνα με τα ευρήματα της δημοσκόπησης, την ανάδειξη του Αλέξη Τσίπρα σε υποψήφιο πρόεδρο της Κομισιόν από το Κόμμα της Ευρωπαϊκής Αριστερός.\nΟι περισσότεροι θεωρούν ότι ενισχύει το ηγετικό προφίλ του (76%), καθώς και ότι αποτελεί επιτυχία για τον ΣΥΡΙΖΑ (73%), ενώ αρκετά υψηλό είναι και το ποσοστό εκείνων που θεωρούν ότι ενισχύει τη διεθνή θέση της χώρας (49%), ενώ την αντίθετη άποψη έχει το 40%.\nΝαυπηγεία Σκαραμαγκά - Υπόθεση υποβρυχίων\nΣχετικά με το ζήτημα των ναυπηγείων Σκαραμαγκά και την υπόθεση των υποβρυχίων η συντριπτική πλειοψηφία, με ποσοστό 77%, θεωρεί ότι πρέπει να συσταθεί εξεταστική επιτροπή από τη Βουλή.


Οικολογία: τα δίκτυα της ζωής | AΠENANTI OXΘH\nHome / ΑΣΤΙΚΗ ΓΕΩΡΓΙΑ / ΒΙΒΛΙΑ / ΓΕΩΡΓΙΑ / ΕΝΔΙΑΦΕΡΟΝΤΑ / PERMACULTURE / Οικολογία: τα δίκτυα της ζωής\nΑπέναντι Όχθη Κυριακή, Απριλίου 03, 2016 ΑΣΤΙΚΗ ΓΕΩΡΓΙΑ , ΒΙΒΛΙΑ , ΓΕΩΡΓΙΑ , ΕΝΔΙΑΦΕΡΟΝΤΑ , PERMACULTURE\nΗ οικολογία είναι η μελέτη των φυσικών συστημάτων, της αλληλεξάρτησης και της αλληλο-συσχέτισής τους. Ένα οικοσύστημα είναι μια κοινωνία οργανισμών που αλληλεπιδρούν μεταξύ τους και με το φυσικό τους περιβάλλον\nκαι λειτουργούν ως ένα πολύπλοκο αυτο-συντηρούμενο φυσικό σύστημα.\nΟι οικολόγοι πιστεύουν σε αυτό που είναι γνωστό ως «οικολογική επιταγή», που λέει πως οι άνθρωποι είναι κομμάτι του οικοσυστήματος και πρέπει να αναγνωρίζουν τον αλληλοσυσχετισμό τους με και την αλληλεξάρτησή τους από αυτά. Η περμακουλτούρα συχνά αναφέρεται ως «η καλλιεργημένη οικολογία» εξαιτίας του στόχου της να ενσωματώσει και να μεταμορφώσει ανθρώπινες κοινωνίες για να ζούν σε καλοσχεδιασμένα βιώσιμα και υψηλής απόδοσης οικοσυστήματα, όπου το προσωπικό συμφέρον συντάσσεται με το κοινό καλό.\nΗ καινούργια επιστήμη των δικτύων\nΗ επιστήμη των δικτύων είναι η νεότερη επιστήμη και προσδιορίστηκε μόλις το 2004. Εξηγεί την πολυπλοκότητα και τη σταθερότητα των οικοσυστημάτων. Η επιστήμη μέχρι τώρα μας έχει διδάξει την εντροπία – ότι βασικά όλα τα πράγματα καταρρέουν. Σύμφωνα με αυτή τη θεωρία, το σύμπαν, αν αφεθεί στην τύχη του, θα εκφυλιστεί και θα τείνει προς την εντροπία, ή σε ακόμα μεγαλύτερη δυσαρμονία και τυχαιότητα. Και όμως στην περμακουλτούρα, βλέπουμε πράγματα που κάνουν ακριβώς το αντίθετο, που τείνουν να οδηγούνται προς μια ακόμα μεγαλύτερη ανάπτυξη μοτίβων και πολυπλοκότητας, όπως συμβαίνει με την εξέλιξη των οικοσυστημάτων. Στη ζωή μπορούμε να πάμε από έναν κόσμο όπου όλα είναι αποσυνδεδεμένα σε έναν κόσμο όπου όλα είναι συνδεδεμένα· για παράδειγμα, από σάπια οργανική ύλη σε κομποστοποιημένο χουμικό οξύ.\nΣύμφωνα με την καινούργια επιστήμη, η ενσωμάτωση και η πολυπλοκότητα βασίζονται στη συγχρονικότητα και στα δίκτυα. Οι επιστήμονες έχουν βρει το πώς τα ζευγάρια και οι τριαδικές συνδέσεις ξεκινάνε πρώτα, και ότι αυτά ονομάζονται κόμβοι. Στη συνέχεια, καθώς αυτά κάνουν συνδέσεις, μια γιγαντιαία συνιστώσα αναδύεται σε πολύ μικρό χρονικό διάστημα για να σχηματίσει ένα τεράστιο τρισδιάστατο δίκτυο που αναφέρεται ως συστάδα. Οπότε πάμε από ένα στάδιο αταξίας, χαοτικής κίνησης, σε μία τάξη όπου τα πάντα είναι συνδεδεμένα. Το σημείο όπου γίνεται αυτό λέγεται σημείο ανατροπής, ή μεταβολή φάσεως. Όταν το νερό μετατρέπεται σε πάγο, το σημείο ανατροπής του είναι οι 0°C όπου όλα τα μόρια του νερού σχηματίζουν πάγο. Αυτό συμβαίνει από τους κόμβους και τις συστάδες. Τα πάντα είναι ένα δίκτυο: η γνώση, οι επιδημίες, οι ασθένειες, οι κύκλοι των θρεπτικών ουσιών, τα ηλεκτρικά δίκτυα, τα τριζόνια που τιτιβίζουν, τα νευρικά συστήματα και οι δρόμοι.\nΟι κόμβοι και οι συστάδες κυριαρχούν τη φύση. Η δομή του δικτύου είναι αποτελεσματική στο να μεταδίδει πληροφορίες και μας δίνει επίσης τη δυνατότητα να κατανοήσουμε γιατί και πώς καταρρέουν οι δομές. Αν αφαιρέσουμε μία συστάδα με πολλούς κόμβους, θα δούμε τη μία καταστροφή να διαδέχεται την άλλη – έτσι καταρρέουν τα συστήματα. Αυτό συνεπάγεται πως αν αφαιρέσουμε ένα θεμελιώδες είδος όπως τις μέλισσες, τα μυρμήγκια, ή κάποια φυτά, το σύστημα θα υποβαθμιστεί πολύ γρήγορα.\nΣε έναν κήπο ή σε μία φάρμα, κάποια είδη είναι κόμβοι και κάποια άλλα είναι σύνδεσμοι. Η οικογένεια των Σύνθετων (στην οποία ανήκουν και όλες οι μαργαρίτες), την οποία επισκέπτονται πολλά έντομα, είναι ένας κόμβος, και οι μέλισσες είναι οι σύνδεσμοί του. Τι θα γινόταν αν οι κόμβοι καταστρέφονταν ή δεν συμπεριλαμβάνονταν σε ένα σχέδιο; Πώς φτιάχνουμε τους κόμβους και μετά τους συνδέουμε; Γνωρίζουμε ελάχιστα, αλλά αυτά που ξέρουμε τα χρησιμοποιούμε στα σχέδιά μας.\nΗ περμακουλτούρα γνώριζε ανέκαθεν για τους κόμβους και για τους συνδέσμους διαισθητικά και δημιουργεί συνδέσμους ανάμεσα στα είδη, ιδιαίτερα στα θεμελιώδη είδη. Αλλά τώρα όλο αυτό έχει όνομα – η επιστήμη των δικτύων – το οποίο μας δίνει μια πιο ξεκάθαρη εικόνα, όπως επίσης και το πιο εξειδικευμένο λεξιλόγιο προκειμένου να το συμπεριλάβουμε στο σκεπτικό του σχεδιασμού μας. Γνωρίζουμε πως δεν είναι ο αριθμός των ειδών που είναι σημαντικός, αλλά ο αριθμός των συνδέσμων μεταξύ των ειδών.\nΑπόσπασμα και εικόνες από το 3ο κεφάλαιο του βιβλίου:\n«Οδηγός περμακουλτούρας (permaculture) – σχεδιασμός για την αυτάρκεια και την αυτονομία μας» (συγγραφέας: Rosemary Morrow, μετάφραση:Τίνα Λυμπέρη, επιμέλεια: Έλενα Γκώγκου, εκδόσεις: iwrite, 2015)


Το Αφηρημένο Blog: Στη Βασιλεία (Basel) και πάλι\nΣτη Βασιλεία (Basel) της Ελβετίας, με το πλήθος των ιστορικών μνημείων και πολιτιστικών κέντρων που διαθέτει, βρεθήκαμε για μερικές μέρες και πάλι.\nΕξάλλου η Βασιλεία είναι και στην πρώτη δεκάδα των πόλεων εκείνων που προσφέρουν την καλύτερη ποιότητα ζωής στον κόσμο. Μια ποιότητα που έχει ένα κάποιο κόστος το οποίο πληρώνει όχι μόνο ο κάτοικος της πόλης αλλά και ο επισκέπτης.\nΜια γενικότερη παρουσίαση τόσο της πόλης της Βασιλείας όσο και της ευρύτερης περιοχής της έχουμε κάνει\nσε παλαιότερες αναρτήσεις μας (βλέπε: Βασιλεία (Basel) Ελβετία και Μπάζελλαντ (Baselland), Ελβετία).\n΄Ετσι εδώ θα περιοριστούμε σε κάποιες ακόμη εικόνες (μιας και η φωτογραφική μηχανή που είχα μαζί μου δούλεψε καλά!) και λίγα πρόσθετα λόγια.\nΗ Βασιλεία, η τρίτη σε πληθυσμό πόλη της Ελβετίας (μετά τη Ζυρίχη και τη Γενεύη), αποτελεί σημαντικό οικονομικό και βιομηχανικό κέντρο, ειδικά στους τομείς των χημικών και φαρμακευτικών προϊόντων, αλλά και ένα αξιόλογο πολιτιστικό κέντρο.\nΗ Βασιλεία από τον ποταμό Ρήνο\nΤο Münster (ο καθεδρικός ναός της Βασιλείας), επιβλητικός, με τα βιτρό και τα μεσαιωνικά αγάλματα να κυριαρχούν, ξεχωρίζει. Εξάλλου είναι χτισμένος στην όχθη του Ρήνου και προσφέρει εκτός των άλλων και υπέροχη θέα στο ποτάμι. (Φωτο του καθεδρικού ναού: επάνω από το ποτάμι και κάτω από εμπρός την κύρια είσοδο).\nΜε τον τον πλωτό ποταμό Ρήνο (Rhein) να την κόβει στα δυο, η Βασιλεία παρουσιάζει τη δική της ξεχωριστή γοητεία, εκεί στη βορειοδυτική γωνιά της Ελβετίας, στο σημείο όπου η χώρα αυτή συνορεύει με τη Γερμανία και τη Γαλλία. Μάλιστα εκεί, μέσα στην πόλη, ο Ρήνος κάνει μια στροφή 90 περίπου μοιρών, το λεγόμενο γόνατο του Ρήνου, αφήνοντας το μεγαλύτερο τμήμα της πόλης (τη Μεγάλη Βασιλεία ή Grossbasel) στην αριστερή όχθη (νότια και δυτικά) και το μικρότερο (η Μικρή Βασιλεία ή Kleinbasel) στη δεξιά όχθη (βόρεια και ανατολικά). Η πόλη διαθέτει λιμάνι στο Ρήνο, που επιτρέπει τη διακίνηση εμπορευμάτων μέχρι τη Βόρεια Θάλασσα.\nΟ ποταμός Ρήνος που κόβει στα δυο τη Βασιλεία\nΗ Βασιλεία κάτω από μια γέφυρα στο Ρήνο\nΗ Βασιλεία είναι επίσης σημαντικός σιδηροδρομικός κόμβος. Και μια ιδιαιτερότητα: Το διεθνές αεροδρόμιο που εξυπηρετεί την πόλη, το EuroAirport Basel-Mulhouse-Freiburg, βρίσκεται εξ ολοκλήρου σε γαλλικό έδαφος, αλλά βάσει ειδικής συμφωνίας ανήκει και στα δύο κράτη (στη Γαλλία και την Ελβετία) και διευθύνεται από κοινού. Εξυπηρετεί δε εκτός από τη Βασιλεία και τις γειτονικές πόλεις οι οποίες βρίσκονται σε διαφορετικές χώρες, δηλαδή τη Μυλούζ στη Γαλλία και το Φράιμπουργκ στη Γερμανία.\nΒασιλεία, ο σιδηροδρομικός σταθμός\nΜε το πλήθος των ιστορικών και θρησκευτικών τοποθεσιών που διαθέτει, η Βασιλεία αποτελεί και ένα σημαντικό πολιτιστικό κέντρο όχι μόνο της Ελβετίας αλλά και της Ευρώπης γενικότερα. Υπάρχει ένας πολύ μεγάλος αριθμός από μουσεία, καθώς και αίθουσες μουσικής και θεάτρου, γκαλερί τέχνης, κλπ.\nΑυτή τη φορά, από το πλήθος των εξειδικευμένων μουσείων (τέχνης, ιστορίας, επιστημών, μουσικής, φυσικής ιστορίας, κλπ) που διαθέτει, επισκεφθήκαμε το μουσείο τέχνης Kunstmuseum Basel στο κέντρο της πόλης (βλέπε την ειδική ανάρτησή μας Στο Kunstmuseum Basel, το μουσείο τέχνης της Βασιλείας), καθώς και το Fondation Beyeler στο Riehen (βόρεια και ανατολικά του κέντρου, στο Kleinbasel) που ένα είδος μουσείου μοντέρνας τέχνης (βλέπε την ειδική ανάρτησή μας Μπέικον και Τζακομέττι συνομιλούν στο Fondation Beyeler της Ελβετίας).\nΤο «Kunstmuseum Basel» ξεχωρίζει. Από μόνο του μπορεί να αποτελέσει λόγο επίσκεψης (για τους φίλους της τέχνης) στη Βασιλεία. Στις φωτογραφίες: Επάνω, στο βάθος το παλιό κτίριο του μουσείου και αριστερά το καινούργιο. Κάτω, ο προαύλιος χώρος του μουσείου.\nΤο ιστορικό κέντρο, η παλιά πόλη (Altstadt) της Βασιλείας (στο Grossbasel) με τα καλοδιατηρημένα κτίρια (κάποια σπίτια χρονολογούνται από τον 11ο αιώνα), με τις γειτονιές και πολλά στενά λιθόστρωτα δρομάκια, έχει τη δικιά της ξεχωριστή γοητεία.\nΒασιλεία, ένα ξεχωριστό κτίριο\nΤο Rathaus (το δημαρχείο) της Βασιλείας, με το κόκκινο χρώμα του, είναι ένα εντυπωσιακό και όμορφο κτίριο στο Marktplatz (πλατεία αγοράς), και ένα από τα πλέον δημοφιλή τουριστικά αξιοθέατα της πόλης.\nΝαός στη Βασιλεία: Offene Kirche Elisabethen\nΒασιλεία, το μοντέρνο δίπλα στο παλιό\nΝα σημειώσουμε ακόμη ότι εδώ στη Βασιλεία έχει την έδρα της και η πολυεθνική φαρμακευτική εταιρεία Novartis, ευρύτερα γνωστή στην Ελλάδα από το λεγόμενο "σκάνδαλο Novartis". Η εταιρεία με τη σημερινή της μορφή προέκυψε το 1996, όταν η Ciba-Geigy συγχωνεύθηκε με την Sandoz, ενώ τα φαρμακευτικά και αγροχημικά τμήματα και των δύο εταιρειών δημιούργησαν τη Novartis ως ανεξάρτητη οντότητα. (Φωτο επάνω: το κεντρικό κτίριο της Novartis, λήψη φωτογραφίας από το αυτοκινητο υπό βροχή).\nΣτο Μπάζελλαντ (Baselland), σε μικρή απόσταση από την Βασιλεία\nΜπάζελλαντ (Baselland): Μικρές όμορφες πόλεις και χωριά μέσα στο πράσινο, ανάμεσα σε λόφους και βουνά, με λιβάδια και πανύψηλα δέντρα, δίπλα σε μικρά ή μεγάλα ποτάμια και λιμνούλες, όλα γύρω από τη Βασιλεία στο ελβετικό έδαφος. Με τον άνθρωπο να απολαμβάνει το ποιοτικό αυτό περιβάλλον, που απλόχερα του χάρισε η φύση, αλλά και ο ίδιος να το σέβεται, να το προστατεύει και να το αναδεικνύει. Όλα μαζί αποτελούν το ημικαντόνιο του Βasel-Landschaft με πρωτεύουσα το Λίσταλ (Liestal).\nΛίσταλ (Liestal) στον κεντρικό δρόμο (Rathausstrasse) της παλιάς πόλης\nΣτο δάσος του Βίλντενστάιν (Wildenstein). Περπατήσαμε στο δάσος, παίρνοντας το δρόμο που ξεκινάει από το Bubendorf. Περπατήσαμε ανάμεσα σε πανύψηλα δέντρα, μέσα σε καταπράσινα λιβάδια με κατεύθυνση το Schloss Wildenstein.\nΜέσα στο τόσο πράσινο, στο Βίλντενστάιν, κάποια γέρικα ξερά δέντρα φαντάζουν εντυπωσιακά\nΣτο Schloss Wildenstein\nΣτο Waldenburg: Ένα μικρό όμορφο χωριό σε μια καταπράσινη κοιλάδα και πάνω στην κορυφή του λόφου να δεσπόζει το παλιό κάστρο, το Schloss Waldenburg, ένα υπέροχο θέαμα το βράδυ όταν φωτίζεται.\nRuine Schloss Waldenburg. Ανεβήκαμε στο κάστρο, περίπου μισή ώρα περπάτημα από το χωριό Waldenburg. Το παλιό κάστρο (Schloss Waldenburg) είναι γενικά αρκετά καλά συντηρημένο, αν και σε κάποια σημεία παραμένει ερείπιο. Μια εσωτερική σκάλα (ξύλινη στην αρχή, πέτρινη στη συνέχεια) οδηγεί στην κορυφή του πύργου. Η θέα από εκεί είναι απίστευτη.\nΤο παλιό κάστρο (Schloss Waldenburg)\nΤο Waldenburg από την κορυφή του κάστρου:\nΑρχαιολογικός χώρος της Augusta Raurica. Σε μικρή απόσταση από τη Βασιλεία, ανατολικά, είναι το ανακαινισμένο πλέον το Αρχαίο Ρωμαϊκό Θέατρο της Augusta Raurica καθώς και το Μουσείο (Museum Augusta Raurica) με τα σχετικά ευρήματα.\nΑρχαιολογικός χώρος Augusta Raurica\nΡωμαϊκό Θέατρο της Augusta Raurica\nΑρκετά... Όμως, όσες φορές και αν πάει κανείς στη Βασιλεία όλο και κάτι καινούργιο μπορεί να ανακαλύψει...\nΤαξίδια: Βασιλεία (Basel) Ελβετία (5.6.2013)\nΤαξίδια: Μπάζελλαντ (Baselland), Ελβετία (12.6.2013)


Επίθεση goldfish σε black moor - Ψάρια κρύου νερού - Aquazone Portal\nΕπίθεση goldfish σε black moor\nBy zoist, November 23, 2018 in Ψάρια κρύου νερού\nΈχω στο ενυδρείο μου ένα μικρό black moor και δύο common goldfish. Χτες παρατήρησα πρώτη φορά το ένα gold να κυνηγαει το μικρό blackmoor..\nΈχω αρχίσει να ανησυχώ λέτε να είναι κάτι σοβαρό;\nΔεν ξέρω και πολλά από αυτα\nΤο ενυδρείο μου είναι 90 λίτρων και δεν έχει αλλάξει γενικά κάτι από πριν.\nΈχω βγάλει από το ενυδρείο τώρα το goldfish γιατί φοβήθηκα και το έχω βάλει σε ένα άλλο ενιδρειο που εχω..\nΜπορεί κάποιος να με συμβουλέψει τι να κάνω;\nEdited November 23, 2018 by zoist\nΚαλημέρα! Αρχικά τα λίτρα σου είναι λίγα για Common Χρυσόψαρα και καλό θα ήταν εφόσον αγαπάς τα χρυσόψαρα όπβς εγώ που έχω κόλλημα να έχεις μόνο Fancy ποικιλίες στο ενυδρείο σου. Προσωπικά και με πάρα πολύ καλή φίλτρανση θα έβαζα 4 Fancy. Οι περισσότεροι θα σου πουν έως 3 αυστηρά, αλλά εφόσον κάνεις τακτικές αλλαγές και έχεις καλό φίλτρο θεωρώ πως 4 ψαράκια θα είναι οριακά καλά.\nΣχετικά με την επιθετικότητα συμβαίνει συχνά και δεν έχει να κάνει πιστεύω με το είδος που διάλεξες, έτυχε να βγει λίγο πιο ζωηρό το ψαράκι σου. Το ίδιο πρόβλημα έχω τις τελευταίες 2 μέρες και εγώ (2 Fancy όλα και όλα, το ένα έγινε αγρίμι).. Αν δεις πως συνεχίζει όλη η κατάσταση δυστυχώς θα πρέπει να επιλέξεις να αποχωριστείς ένα ψαράκι από τα 3, μάλλον το επιθετικό!\nΣε πόσα λίτρα το έβαλες;;\nΛίγα είναι;; Δεν είχα ιδέα.. το εβαλα σε ένα 50ρι που χρησιμοποιούσα πιο παλιά..θα ψάξω αυτό που μου είπες και ίσως το κάνω αν δω ότι δεν αλλάζουν τα πραγματα.. ευχαριστω πολύ\nΔοκίμασε κανα 2 μέρες να τα έχεις όλα μαζί και αν δε δεις κάτι περίεργο... τρώνε κανονικά;\nΝαι ναι τρωνε πολύ καλά.. πήρα τηλέφωνο στο πετ σοπ και μου είπαν ότι μπορεί να παιζουν.. δεν ξέρω αν πρέπει να τους πιστέψω γιατί βλέπω τον έναν να κυνηγάει τον μικρό και φοβάμαι και ο μικρός προσπαθεί να κολυμπήσει γρήγορα ενώ δεν μπορεί καν να κολυμπήσει γρήγορα, ενώ το δεύτερο Γκολντ που έχω είναι στον κόσμο του\nΕχεις παρατηρησει μηπως αν το χρυσοψαρο εχει κοντα στα βραγχια κοκκινα στιγματα?\nΌχι είναι μια χαρά τελικα.. μάλλον έπαιζαν και τον τελευταίο καιρό έχουν ηρεμήσει.. να ρωτήσω κάτι άλλο.. αγόρασα ένα prime και ένα ammonia and nitrite.. ξέρεις μήπως κανείς πως να τα χρησιμοποιήσω;; Είμαι καινούρια σε αυτά και δεν ξέρω καθόλου\nπριν 17 λεπτά, το μέλος zoist έγραψε:\nΤα τεστακια καθε εταιρειας ειναι διαφορετικα. Μεσα σε καθε κουτι με τεστ υπαρχουν οδηγιες (πως να το κανεις). Απλα διαβασε και κανε


ΑΠΔ ΟΙΚΟΔΟΜΟΤΕΧΝΙΚΟΥ ΕΡΓΟΥ ΓΙΑ ΤΕΧΝΙΤΗ - Page 4 - Θέματα ΑΠΔ - Κοινότητα Λογιστών Βήμα συζητήσεων\n20 ώρες πριν, floydpink είπε\nΣε ευχαριστώ πολύ για το μήνυμα συνάδελφε. Το καταλαβαίνω αυτό που γράφεις σχετικά με την σύνδεση, όμως θέλω να είμαι σωστός. Η φάση είναι ότι την ενημέρωση στο Εργάνη την κάνει ο πελάτης κι εγώ περνάω τα ένσημα/πληρωμές/ΦΜΥ. Άρα είμαστε σίγουροι για την προσαύξηση του 1,2 στην περίπτωση πενθήμερου οκτάωρου.\nΣχετικά με 3ετίες βάζω ναι κανονικά, το προσέχω πολύ αυτό, είμαι εντάξει εκεί.


13/07/202114/07/2021 - ΠΡΩΤΑ ΘΕΜΑΤΑ\nΣε σκάνδαλο διαστάσεων εκτυλίσσεται η υπόθεση της λειτουργίας και των προμηθειών της εμβληματικής παραλίας του Αργοστολίου και ολόκληρης της Κεφαλονιάς του Πλατύ Γιαλού, στα δύο χρόνιας της δημαρχίας Μιχαλάτου!\nΚαταρχήν η λειτουργία.\nΠέρυσι και εφέτος με απευθείας ανάθεση πάει σε εν ενεργεία τοπική σύμβουλο Ομαλών από την παράταξή του Μιχαλάτου (!), οπότε και όταν έσκασε η είδηση πέρυσι …υποχρεώθηκε σε παραίτηση με υπόνοιες να ήταν …μεταχρονολογημένη!\nΤο σκάνδαλο βασικά έχει …την τιμή του!\nΠέρυσι δόθηκε με 20.787,01E για το διάστημα 14/7 έως 20/10 δηλαδή 69 ημερών (Σύμβαση 11747/ 13-7-2020 με ΑΔΑ: 9ΡΡΝ46ΜΓΤΤ-17Ρ).\nΕφέτος δόθηκε …33% λιγότερο και μάλιστα για μεγαλύτερο χρονικό διάστημα κατά 14 ημέρες!\nΣυγκεκριμένα, η σύμβαση που υπογράφτηκε (αρ. πρωτ. 12454/9-7-2021 με ΑΔΑ: Ω2ΩΤ46ΜΓΤΤ-ΘΗ2) είναι στο ποσό των …13.976,26E και για διάστημα 83 ημερών (από 10/7/2021 έως 30/10/2021)!!!\nΤο συμπέρασμα: Ο Μιχαλάτος ΖΗΜΙΩΣΕ τον Δήμο από τη μία χρονιά στην άλλη με την ανάθεση της λειτουργία του Πλατύ Γιαλού στην ίδια άμεση συνεργάτη του κατά …6.810,75E!\nΚαι πάμε στις προμήθειες.\nΠρώτο σκέλος του ΣΚΑΝΔΑΛΟΥ: Και πέρυσι και φέτος οι προμήθειες (έξι προϊόντων) δίνονται στο …γιό του στενού συνεργάτη του δημάρχου Μιχαλάτου προέδρου του Πόρου! Στο ίδιο άτομο που ενεπλάκη στο έτερο σκάνδαλο με τις μάσκες, όταν προμήθευσε το Δήμο 37.500 μάσκες με 0,48E τη μία και η τιμή λιανικής ήταν 0,30E η μία!\nΔεύτερο σκέλος του ΣΚΑΝΔΑΛΟΥ: Πέρυσι οι προμήθειες δόθηκαν κατόπιν διαγωνισμού και μάλιστα αυτό ήταν και το επιχείρημα στα περί σκανδάλου από τον Θεόφιλο! Εφέτος δόθηκαν με …απευθείας ανάθεση! Άρα ο ίδιος ο Θεόφιλος …ομολογεί το σκάνδαλο τουλάχιστον για εφέτος!\nΤρίτο σκέλος του ΣΚΑΝΔΑΛΟΥ: Πέρυσι με τον διαγωνισμό οι προμήθειες έγιναν στο ποσό των 78.551,20 Ε. Εφέτος με την απευθείας ανάθεση δόθηκαν στο ποσό των 49.731,26 E και με προκλητική κατάτμηση του ποσού, που σημαίνει ότι και οι προμήθειες εφέτος δόθηκαν κατά …37 % λιγότερο, δηλαδή υπάρχει ζημιά του Δήμου από τον ένα στον άλλο χρόνο κατά 28.819,94E!\nΑναλυτικά και ανά είδος η ζημιά είναι (σε παρένθεση το περσυνό ποσό):\nΕίδη παντοπωλείου: 17.367,43E (26.148E – 34% λιγότερο εφέτος)\nΠαγωτά: 11.308,48E (25.272,22E – 55% λιγότερο εφέτος)\nΑναψυκτικά: 10.674,55E (15.022,38E – 29% λιγότερο εφέτος)\nΠοτά: 908,05E (910,78E – 0,30% λιγότερο εφέτος)\nΝερό: 4.489,44E (5.093,42€ – 12% λιγότερο εφέτος)\nΜπύρα: 4.983,31E (6.103,53E – 18% λιγότερο εφέτος)\nΗ ζημιά για τις προμήθειες, όπως και της λειτουργίας, έχει να κάνει με τον γιό του ίδιου άμεσου συνεργάτη του ο οποίος και ΟΦΕΛΗΘΗΚΕ κατά 28.819,94E!!!\nΘα συμφωνήσουμε απόλυτα …αυτή τη φορά με τη ναυαρχίδα του Θεόφιλου που προπαγανδίζει:\n«”Κούκλα” ο Πλατύς Γιαλός! Με καντίνα και υποδομές για ένα …αξέχαστο μπάνιο!».\n«Κούκλα» ο Πλατύς Γιαλός με …τα «δικά μας παιδιά» κι εφέτος!\n«Με καντίνα και υποδομές για ένα …αξέχαστο μπάνιο», αλλά και με ζημιά του Δήμου (και αντίστοιχα όφελος των δικών μας παιδιών) από τη μια χρονιά στην άλλη κατά 35.630,69E!!!\nΉ μήπως δεν κατάλαβε, σύμφωνα με το νέο αφήγημα του Θεόφιλου, ότι:\nΤο αδίκημα της ζημιάς του Δήμου διώκεται ποινικά πειθαρχικά!\nΚαι ότι Ο ΙΔΙΟΣ ΠΡΟΣΩΠΙΚΑ ο δήμαρχος Θεόφιλος Μιχαλάτος που προκάλεσε την αποδεδειγμένη ζημιά στο Δήμο και μάλιστα (όπως όλα τα στοιχεία βεβαιώνουν) προς όφελος συνεργατών του, πρέπει να ελεγχθεί από τις αρμόδιες πειθαρχικές και εισαγγελικές αρχές!


Τραμ: Κανονικά τα δρομολόγια τη Μ. Τετάρτη – Την επόμενη εβδομάδα οι εργασίες – Athens Transport\nHomeFlash newsΤραμ: Κανονικά τα δρομολόγια τη Μ. Τετάρτη – Την επόμενη εβδομάδα οι εργασίες\nΤα δρομολόγια του Τραμθα διεξαχθούν κανονικά σήμερα Μ. Τετάρτη 20 Απριλίου 2022 ως τη λήξη της κυκλοφορίας, καθώς, σύμφωνα με ενημέρωση από την ΣΤΑ.ΣΥ., ματαιώθηκαν οι προγραμματισμένες για απόψε εργασίες κοπής δέντρων εντός τροχιόδρομου και πλησίον εναέριας γραμμής στη Γλυφάδα.\nΟι συγκεκριμένες εργασίες θα συνεχιστούν την Τρίτη 26 Απριλίου 2022 έως και την Πέμπτη 28 Απριλίου 2022 από τις 00:30 έως τη λήξη της κυκλοφορίας, οπότε και τα δρομολόγια του τραμ στη Γραμμή 7 «Ασκληπιείο Βούλας – Ακτή Ποσειδώνος» θα έχουν τερματικό σταθμό τη στάση «Π. Δημαρχείο».\n6 Δεκεμβρίου 2021 athenstransport Τραμ 0


e-ΤΡΑΠΕΖΑ ΦΙΛΟΛΟΓΙΚΩΝ ΘΕΜΑΤΩΝ: Απριλίου 2019\n«Τελευταία πτήση», ο τίτλος του νέου βιβλίου της Μ. Τζαρδή. Όπως και στο προηγούμενό της, με τίτλο «Εξορία είναι η επιστροφή», έτσι και στο πρόσφατο βιβλίο της η Τζαρδή έχει ευτυχήσει να μην έχει μόνο εξαιρετικά ενδιαφέροντες τίτλους αλλά και εξαιρετικά, από άποψη αισθητικής, εξώφυλλα που μας προϊδεάζουν θετικά καλώντας μας να προβληματιστούμε και να συνταξιδέψουμε αναγνωστικά. Το βιβλίο μάς καλωσορίζει με ένα motto του Ντύλαν Τόμας: «Ο ψευτοήλιος και ο ήλιος λάμπουν στον ίδιο ουρανό μαζί με τη σπασμένη σελήνη». Θέλω να συγκρατήσουμε αυτούς τους στίχους καθώς αποτελούν «κλειδί» για την ανάγνωση και ερμηνεία του βιβλίου.\nΤο προηγούμενο βιβλίο της ήταν μια συλλογή διηγημάτων με έντονο το φουτουριστικό, δυστοπικό αλλά και το πολιτικό στοιχείο. Αυτή τη φορά, η συγγραφέας δοκιμάζει να εντάξει τα συγκεκριμένα στοιχεία σε μεγαλύτερη αφηγηματική φόρμα. Μας προτείνει το βιβλίο ως «νουβέλα/ μυθιστόρημα». Αυτή η διαχωριστική κάθετος δείχνει πόσο πορώδη είναι, τελικά, τα όρια αυτών των δύο ειδών στη σύγχρονη πεζογραφία. Αν με ρωτούσε κάποιος/α, θα το κατέτασα στο «μυθιστόρημα», με κριτήριο το πολυπρόσωπο και πολυσύνθετο του κειμένου, καθώς κατορθώνει να δημιουργήσει με επιτυχία ένα δικό του αυτόνομο σύμπαν. Ωστόσο, σέβομαι την επιλογή και της νουβέλας, με μόνο, όμως, κριτήριο, τον αριθμό των λέξεων, ένα κριτήριο σαφώς φορμαλιστικό, άρα και περιοριστικό.\nΤο κοινό στοιχείο ανάμεσα στις δύο συγγραφικές προτάσεις της είναι η διαρκής προσπάθεια της Τζαρδή να αναδείξει, μέσω της γραφής, τη ρευστότητα του χρόνου, του κοινωνικού γίγνεσθαι, της ίδιας της ύπαρξης εντέλει. Παρελθόν-παρόν-μέλλον συμφύρονται διαρκώς. Τεχνολογικές εξελίξεις συνυπάρχουν με τις προσωπικές αντιστάσεις σε καθετί που θέτει σε αμφισβήτηση την ανθρώπινη υπόσταση και την αξιοπρέπειά της. Η συγγραφέας δημιουργεί ένα λογοτεχνικό σύμπαν σαφώς φουτουριστικό, τόσο οικείο όμως, που μοιάζει με το πρόσφατο παρελθόν μας αλλά και όσα ήδη ζούμε. Τα τεχνολογικά επιτεύγματα ενός πολύ κοντινού μέλλοντος είναι διαρκώς παρόντα στο κείμενο (αεροχήματα, βιντεόφωνα) αλλά όλα παραμένουν ίδια στον πυρήνα τους (ο έρωτας, η φιλία, η συγκίνηση της επαφής με την τέχνη, η ανάγκη να ανάψεις ένα τσιγάρο κάθε φορά που νιώθεις ασφυκτική πίεση από όσα συμβαίνουν ερήμην ή εν αγνοία σου). Όλα είναι αλλιώς κι όλα ίδια στο σκηνικό που στήνει με επιδεξιότητα. Αν αναζητήσουμε την ατμόσφαιρα του βιβλίου θα διαπιστώσουμε πως παντού κυριαρχεί το λευκό του χιονιού -και του θανάτου-, όλα είναι "παγωμένα", όπως και ο χρόνος όταν όλα μένουν στάσιμα ή όταν συμβαίνουν καταστάσεις που μας προκαλούν τρόμο ή δέος.\nΑυτή τη φορά, ήρωές της είναι μια ομάδα φίλων και συνεργατών ενός ραδιοφωνικού σταθμού. Με αφορμή τον σταθμό αυτό και τις εκπομπές του, ακολουθούμε τα μουσικά μονοπάτια στα οποία μας οδηγεί η συγγραφέας αλλά και τις πολιτικές εξελίξεις στη δυστοπική, πολυπολιτισμική, πανοπτική, με τη φουκοϊκή έννοια, κοινωνία όπου εκτυλίσσεται η δράση. Κοινωνικές ανισότητες, περιοχές γκέτο, αστυνόμευση, πειθάρχηση, κυριαρχία ευγονικής αλλά και διαρκείς οι επισημάνσεις της πως ο κόσμος αυτός δεν είναι μακρινός, είναι ήδη εδώ. Ήταν εδώ και παλιότερα. Το σκηνικό, τελικά, είναι μια κοινωνία υπό επιτήρηση, όπως μας την έχει περιγράψει ο Φουκό αλλά και ο Αγκάμπεν, δηλ. μια κοινωνία πειθάρχησης των σωμάτων, όπου κανείς δεν μπορεί να ορίσει ούτε τη ζωή ούτε το θάνατό του. Από τη μια, ζωές «άξιες» να βιωθούν, σε προνομιούχες περιοχές και από την άλλη ζωές «ανάξιες», «ζωές γυμνές», θα τις ονόμαζε ο Αγκάμπεν, σε περιοχές υποβαθμισμένες, όπου οι παρίες του συστήματος ζουν με επιδόματα και διαρκή αστυνόμευση. Οι περιοχές γκέτο, όπως περιγράφονται, θυμίζουν έντονα και τις φουκοϊκές ετεροτοπίες, συγκεκριμένα τις ετεροτοπίες απόκλισης . Στρατόπεδα εγκλεισμού των διαφορετικών, των Άλλων. Σε αυτό το δυστοπικό σκηνικό, η μουσική και οι φιλίες αποτελούν όχι μόνο τρόπους διαφυγής αλλά και επιβίωσης. Τρόπους διατήρησης της ανθρωπινότητας. Όπως ακριβώς συμβαίνει ήδη, σήμερα.\nΗ παρέα του ραδιοφωνικού σταθμού καλείται να αντιμετωπίσει μια μεταβατική περίοδο πώλησης της επιχείρησης αλλά και εξαφάνισης του προηγούμενου ιδιοκτήτη και δημιουργού του σταθμού. Μια περίοδο ξαφνικής "κρίσης". Η εξαφάνιση του Φίλιππου αλλάζει τις ισορροπίες και δημιουργεί παράλληλα και μια ατμόσφαιρα μυστηρίου που διατρέχει την αφήγηση. Ο Φίλιππος, διαρκώς απών αλλά και παρών είναι εκείνος που ξεκινά (;) για την «τελευταία πτήση». Τι είδους πτήση είναι αυτή; Προσπάθεια απεγκλωβισμού από μια κοινωνία καταστροφής; Προς ποια κατεύθυνση; Τι μπορεί να σώσει έναν άνθρωπο που αισθάνεται ότι όλα γύρω του καταρρέουν; Η φυγή; Εάν ναι, φυγή προς τα πού; Μπορεί να είναι το παρελθόν και οι μνήμες ο νέος προορισμός; Μήπως ο θάνατος; Είναι νεκρός ο Φίλιππος ή ήταν ήδη νεκρός επειδή δεν μπορούσε να προσαρμοσθεί και να βρει νέα νοήματα στις συνεργασίες και στις ανθρώπινες σχέσεις; Εννοείται πως δεν θα δώσω απάντηση. Στο βιβλίο είναι διαρκείς οι στοχαστικές αναζητήσεις για το τι είναι αληθινό και τι είναι παιχνίδι του μυαλού. Τι συνιστά ζωή και τι μπορεί να σημαίνει πορεία προς τον θάνατο. Ερωτήματα τίθενται διαρκώς. Σε ποιο βαθμό ορίζουμε το παρόν και το μέλλον μας αλλά και τις μνήμες του παρελθόντος μας; Πώς καθορίζεται το πλαίσιο μιας "ανάξιας" ζωής; Οι ήρωες και οι ηρωίδες κινούνται σε λαβύρινθους του μυαλού αναζητώντας ένα εξαφανισμένο πρόσωπο που μάλλον είναι το δικό τους. Μόνες σταθερές τους η τέχνη (η μουσική, εν προκειμένω αλλά και η λογοτεχνία) και τα αγαπημένα πρόσωπα. Όπως όλων μας, εδώ που τα λέμε. Προφανώς, πρόκειται για κείμενο που αγγίζει μείζονα ζητήματα της ύπαρξης, μια λογοτεχνική προσέγγιση της ανθρώπινης κατάστασης, ιδίως μια απόπειρα προσέγγισης του φαινομένου του θανάτου. Διαρκείς οι αλληγορίες και οι αναφορές σε απόπειρες ερμηνείας ψυχικών φαινομένων.\nΌλα τα προηγούμενα δείχνουν πόσο δύσκολο είναι να εντάξεις το συγκεκριμένο βιβλίο σε ένα σαφώς προσδιορισμένο λογοτεχνικό είδος. Έχει στοιχεία που παραπέμπουν στη μυθοπλασία της επιστημονικής φαντασίας, της αστυνομικής λογοτεχνίας, στοιχεία υπαρξιακά αλλά και της λογοτεχνίας που θα μπορούσαμε να χαρακτηρίσουμε αβίαστα ως «πολιτική». Θα σταθώ ιδιαίτερα στο πολιτικό σκέλος του βιβλίου. Ας μην ξεχνάμε πως η λογοτεχνία έχει διττή φύση. Δεν συνιστά μόνο καλλιτεχνική έκφραση αλλά είναι και φορέας κοινωνικών και πολιτικών αντιλήψεων. Η Τζαρδή συνταξιδεύει με τον ήρωά της και τους αναγνώστες της σε ένα διαρκές ταξίδι αυτογνωσίας με τελικό προορισμό τον θάνατο (ο θάνατος υπονοείται, άλλωστε, ήδη από τον τίτλο). Δεν αποφεύγει τα δύσκολα, αναμετράται μαζί τους και δεν ακολουθεί ένα κυρίαρχο, πλέον, ρεύμα της σύγχρονης πεζογραφικής παραγωγής που κυριαρχείται από ντοπιολαλιές και νοσταλγικές μνημονικές καταθέσεις γύρω από την παιδική ηλικία. Οι ήρωές της είναι ενήλικοι ή προσπαθούν να διαβούν το επώδυνο κατώφλι της ενηλικίωσης, της αναμέτρησης δηλαδή με τον εαυτό τους και την πραγματικότητα. Να αντέξουν την ύπαρξή τους. Αναζητούν απεγνωσμένα να διακρίνουν ποιος είναι ο «ήλιος» και ποιος ο «ψευτοήλιος», που αναφέραμε νωρίτερα, όταν όλα γύρω καταρρέουν και η «σελήνη είναι σπασμένη. Ο στίχος του Ντύλαν Τόμας, δεν μας υποδέχεται τυχαία στην αρχή του βιβλίου.\nΟι προσωπικές κρίσεις, οι επαγγελματικές, οι ηλικιακές αλλά και οι κοινωνικές συνυφαίνονται μέσα στο κείμενο μέσα από ποικίλες αφηγηματικές τεχνικές (εναλλάσσεται η τριτοπρόσωπη αφήγηση με την πρωτοπρόσωπη, ενώ οι διάλογοι δίνονται μέσα από μια γλώσσα κοφτή, ασθματική με πολλές αναγωγές σε ποιητικά αποσπάσματα που σηματοδοτούν τους κώδικες επικοινωνίας των φίλων). Άκρως ενδιαφέροντα και τα παρένθετα μέρη, όπου οι φιλοσοφικές αναφορές εμπλουτίζουν το κείμενο. Πιο συγκεκριμένα, στην αφήγηση παρεμβάλλονται σημεία προσωπικού στοχασμού όπως: «Καμιά φορά αναρωτιέμαι αν πρέπει να γράφεις αυτά που ζεις ή αν πρέπει να ζεις αυτά που γράφεις. Στην πραγματικότητα νομίζω ότι μόνο ζω ή μόνο γράφω. Δεν υπάρχει λοιπόν ούτε ψυχή ζώσα σε αυτήν την Απόλυτη Έρημο;» Η ίδια η συγγραφέας απαντά με το έργο της. Υπάρχουν ψυχές σε αυτή την έρημο κι όλα συμβαίνουν για κάποιο λόγο: «Για να προχωρούμε μέσα στις ερημιές τραγουδώντας» (στίχος του Bruce Chatwin που συναντάμε και στην αρχή αλλά και στο τέλος του βιβλίου) κι αποτελεί άλλο ένα «κλειδί» ερμηνευτικής προσέγγισης.\nΤελικά, αυτό που μας προτείνει η Τζαρδή, είναι να "τραγουδάμε" με τη βοήθεια των στίχων, να "προχωρούμε", να συνεργαζόμαστε, να υπερασπιζόμαστε τον Άνθρωπο και την αξιοπρέπειά του με κάθε τρόπο - ένας από όλους είναι και ο λογοτεχνικός με τις υπέροχες αλληγορίες του- ώστε, όποτε κι αν ξεκινήσουμε για την «τελευταία πτήση» του ο/η καθένας/ μία, να έχουμε προηγουμένως ζήσει μια αξιοβίωτη ζωή.\nΑναρτήθηκε από Δημήτρης Χριστόπουλος στις 10:30 μ.μ. Δεν υπάρχουν σχόλια:


Λαϊκή στήριξη σε παθολόγο που δέχθηκε καταγγελία γιατί "προσέβαλε" μουσουλμάνα\n5:29 πμ, Κυριακή 26 Μάι 2019 5:29 πμ, Κυριακή 26 Μάι 2019\nΠερίπου 59.000 άνθρωποι έχουν υπογράψει την αίτηση ώστε ο γιατρός Κιθ Γούλβερσον να παραμείνει στη θέση του και να μην απολυθεί.\nΟ γιατρός δέχθηκε καταγγελία στο Γενικό Ιατρικό Συμβούλιο και υπόκειται σε έρευνα για φυλετικές διακρίσεις. Ωστόσο, όταν έγινε γνωστή η περίπτωσή του, οι πολίτες ξεκίνησαν μία ενέργεια για να εκφράσουν τη στήριξή τους στον γιατρό και να μην απολυθεί.\nΤον Μάιο του 2018 ο γιατρός εργαζόταν στη βάρδιά του στο Βασιλικό Πανεπιστημιακό Νοσοκομείο της Στόουκ όπου έφθασε μία μουσουλμάνα ασθενής. Του ζήτησε να εξετάσει τον λαιμό της πεντάχρονης κόρης της. Ωστόσο, η φωνή της δεν έβγαινε καθαρή μέσα από την μπούργκα της, όπως είπε ο γιατρός, και έτσι δεν την καταλάβαινε. Ο ίδιος επιμένει ότι της ζήτησε ευγενικά να τη βγάλει ώστε να μπορέσουν να συνεννοηθούν. Εκείνη συμμορφώθηκε, αλλά όταν το είπε στον άνδρα της εκείνος εξαγριώθηκε και έκανε παράπονα στο νοσοκομείο. Έναν χρόνο μετά, το Γενικό Ιατρικό Συμβούλιο τον ενημέρωσε ότι θα διενεργήσει επίσημη έρευνα εναντίον του για το περιστατικό.\nΟ δρ. Γούλβερσον είπε ότι έχει δεχθεί αναρίθμητες μουσουλμάνες και ποτέ δεν είχε προκληθεί τέτοιο ζήτημα, ενώ οι γυναίκες βγάζουν το βέλος τους εθελοντικά και χωρίς να τους το ζητήσει.\nΑρχικά ο γιατρός τρομοκρατήθηκε στην προοπτική ότι θα οδηγηθεί μπροστά σε πειθαρχικό συμβούλιο με αυτήν τη σοβαρή κατηγορία.\n"Κανείς εκτός του ιατρικού χώρου δεν μπορεί να αντιληφθεί τι σημαίνει αυτό για έναν γιατρό" είπε ο 52χρονος στην Daily Mail προσθέτοντας ότι αμέσως μετά δεν υπήρχε ένδειξη ότι η γυναίκα ήταν θυμωμένη με την έκκλησή του.\nΟ γιατρός παρά τις περί του αντιθέτου συμβουλές των φίλων του, δημοσιοποίησε την περίπτωσή του φοβούμενος ότι θα χάσει τη δουλειά του για το περιστατικό. Και δέχτηκε με έκπληξη και χαρά την απρόσμενη στήριξη του κόσμου που έσπευσαν να υπογράψουν αίτηση με την οποία εκφράζουν την αλληλεγγύη τους στον παθολόγο.\nΣτην αίτηση που υπογράφουν, αναφέρεται ότι με το να ζητήσει από τη μητέρα να σηκώσει το βέλος της ενεργούσε για το όφελος του παιδιού και δεν υπήρχαν θρησκευτικές ή φυλετικές διακρίσεις. "Το νοσηλευτικό μας σύστημα είναι υποστελεχωμένο και δεν μπορούμε να χάνουμε γιατρούς" επισημαίνεται καλώντας τους πολίτες να περισώσουν τη φήμη και τη δουλειά του παθολόγου.\nΠλέον ο γιατρός δεν εργάζεται στο Νοσοκομείο καθώς περιμένει να τον καλέσει το συμβούλιο για εξηγήσεις. Σκέφτεται να εγκαταλείψει την ιατρική παρά το γεγονός ότι εργάζεται εδώ και 23 χρόνια στην παθολογία.\n"Προτιμώ να κάνω την νταντά στην 6χρονη κόρη μου παρά να δέχομαι υποδείξεις από το Γενικό Ιατρικό Συμβούλιο" τονίζει. "Σκέφτηκα ότι δεν θα γίνω εγώ το θύμα. Μπορώ να κάθομαι να λυπάμαι τον εαυτό μου ή μπορώ να είμαι τίμιος, αξιοσέβαστος Βρετανός που στέκεται και μάχεται, με τον τρόπο που ανατράφηκα κι αυτό επέλεξα να κάνω. Για εμένα αυτό ήταν μια τεράστια αδικία"\nΣκάνδαλο στη Βρετανία: Νοσηλευτές κακοποιούσαν ασθενείς...\nΣε λυγμούς ξέσπασε η Τερέζα Μέι - ΒΙΝΤΕΟ\nΗ βαθμολογία του πρίγκιπα Τζορτζ στον κήπο που δημιούργ...


Η ΕΠΙΧΕΙΡΗΣΗ ΑΝΤΙΜΕΤΩΠΙΖΕΙ ΟΙΚΟΝΟΜΙΚΑ ΠΡΟΒΛΗΜΑΤΑ. ΜΕ ΠΟΙΑ ΚΡΙΤΗΡΙΑ ΘΑ ΑΠΟΛΥΣΕΙ ΠΡΟΣΩΠΙΚΟ; - ΔΙΚΗΓΟΡΟΣ ΕΡΓΑΤΟΛΟΓΟΣ | ΓΙΑΝΝΗΣ ΚΑΡΟΥΖΟΣ\nΔΙΑΔΙΚΑΣΙΕΣ ΠΟΥ ΤΡΕΧΟΥΝ\nΣύμφωνα με την κρίση των πολιτικών δικαστηρίων, ο εργοδότης που σκοπεύει να προβεί σε περιορισμό του προσωπικού από οικονομικοτεχνικούς λόγους, οφείλει να λαμβάνει υπόψη ορισμένα κριτήρια.\nΣυγκεκριμένα, η επιλογή του απολυτέου πρέπει να γίνει μεταξύ των εργαζομένων που ανήκουν στην ίδια κατηγορία και ειδικότητα και είναι του ίδιου επιπέδου από απόψεως ικανότητας, προσόντων και απόδοσης.\nΕπιπλέον, οφείλει να συνεκτιμήσει τα κοινωνικά και οικονομικά κριτήρια της αρχαιότητας, της ηλικίας, της οικογενειακής και οικονομικής κατάστασης κάθε μισθωτού και της δυνατότητας εξεύρεσης από αυτόν άλλης εργασίας.\nΜε άλλα λόγια, ο εργοδότης οφείλει να προβεί στην επιλογή των απολυτέων, όχι κατά το δοκούν, αλλά με βάση συγκεκριμένα αντικειμενικά κριτήρια, με σκοπό να επιλεγεί προς απόλυση ο εργαζόμενος που πλήττεται λιγότερο από την απώλεια της θέσης εργασίας του.\nΣε αντίθετη περίπτωση, η γενόμενη απόλυση θεωρείται καταχρηστική.\nΔΙΑΘΕΣΙΜΟΤΗΤΑ ΕΝΑΝΤΙΟΝ ΑΠΟΛΥΣΗΣ. ΟΙ ΕΠΙΛΟΓΕΣ ΤΟΥ ΕΡΓΟΔΟΤΗ


Aλλάζει η εικόνα της μαρίνας Βουλιαγμένης - ΕΒΔΟΜΗ Online\nAλλάζει η εικόνα της μαρίνας Βουλιαγμένης\nαποτελεί ένα κομμάτι στο παζλ ανάπτυξης του Αστέρα!\nΤη Μελέτη Περιβαλλοντικών Επιπτώσεων για την ανακατασκευή της μαρίνας Βουλιαγμένης, συζήτησαν στο Δημοτικό Συμβούλιο της Τετάρτης 18/7/18 του Δήμου Βάρης, Βούλας, Βουλιαγμένης. Παρόντες στη συνεδρίαση του Δ.Σ. και εκπρόσωποι των νέων ιδιοκτητών του Αστέρα, αφού η Μαρίνα Βουλιαγμένης έχει ενοικιαστεί, για 49 χρόνια, από τους νέους “ιδιοκτήτες” της χερσονήσου του Αστέρα Βουλιαγμένης, από το ελληνικό δημόσιο.\nΥπέρ της Μελέτης περιβαλλοντικών Επιπτώσεων ετάχθη, ομόφωνα, το σώμα του Δημοτικού Συμβουλίου.\nΜιλώνας ο δήμαρχος Γρ. Κωνσταντέλλος τόνισε ότι η ανακατασκευή αυτή «Θα δώσει ακόμη μεγαλύτερη σημασία και τουριστικό βάρος υψηλής ποιότητας στην περιοχή μας, κάτι που έχει υπάρξει ως ζητούμενο από μεγάλο μέρος του Δ. Συμβουλίου».\nΟ Διευθύνων σύμβουλος της εταιρείας marnet ATE, Νίκος Φλώριος, μία εταιρεία που ασχολείται κυρίως με μελέτες μαρινών και έχει αναλάβει και τη μελέτη της μαρίνας Βουλιαγμένης κάνοντας την εισήγηση τού θέματος σημείωσε μεταξύ άλλων:\nΗ μαρίνα Βουλ/νης είναι μία πολύ ειδική περίπτωση. Δεν πρόκειται για τη δημιουργία μόνο ενός σύγχρονου, υψηλού επιπέδου τουριστικού λιμένα, αλλά γιατί αποτελεί ένα κομμάτι στο παζλ της ανάπτυξης του Αστήρ Παλλάς, ίσως από τα σημαντικότερα, ίσως και το σημαντικότερο. Ίσως είναι το πετράδι του στέμματος.\nΌραμά τους - όπως ακούστηκε - είναι να δημιουργηθεί ένας υψηλού επιπέδου τουριστικός ψυχαγωγικός χώρος.\nΣύμφωνα με το άρθ. 31 του Ν. 2160/93, οι επιτρεπόμενες χρήσεις γης εντός της χερσαίας ζώνης μιας μαρίνας περιλαμβάνουν μεταξύ άλλων: αθλητικές εγκαταστάσεις, τουριστικές εγκαταστάσεις, εμπορικά καταστήματα, εστιατόρια κ.ά. Τέτοιες εγκαταστάσεις θα γίνουν και στην μαρίνα Βουλιαγμένης.\nΤο σχέδιο (master plan) θα έρθει στο συμβούλιο του Δήμου, αναλυτικά στη Β’ φάση του. Σ’ αυτή τη φάση παρουσιάστηκαν διαμορφώσεις του περιβάλλοντος χώρου.\nΤα πράσινα πρανή, σκέπτονται να τα αφήσουν εφόσον τα εκσυγχρονίσουν. Το κτίριο που βρίσκεται το λιμεναρχείο θα κατεδαφιστεί, θα αναπτυχθούν χώροι στάθμευσης και θα ανοίξει το λιμάνι επεκτείνοντας την προβλήτα. Προτείνουν - όπως ανέφεραν - μία ανάπτυξη ισορροπημένη.\nΟ διευθύνων σύμβουλος του Αστέρα, Κουτσιβίτης, ανέφερε μεταξύ άλλων:\nΑναφέρθηκε στη διαχρονική στήριξη, που έχουν, από την τοπική κοινωνία, κάτι που θέλουν να αναπτύξουν και να συνεχίσουν να έχουν. «Είμαστε πραγματικά πολύ υπερήφανοι για τη σχέση που έχουμε με την τοπική κοινωνία και πάρα πολύ χαρούμενοι, με τη σχέση συνεργασίας σε εποικοδομητικό επίπεδο, της δημοτικής συνεργασίας που έχουμε και με τον κ. δήμαρχο και με τις δημοτικές αρχές συνολικά».\n“Η νέα ταυτότητα της Αθήνας”\nΗ συνολικότερη ανάπτυξη, που ακούμε ότι οραματίζονται για την ανάπτυξη του παραλιακού μετώπου, αυτό της Αθηναϊκής Ριβιέρας, σίγουρα είναι κάτι που αναβαθμίζει και την Αθήνα και έχει ένα θετικό αποτύπωμα και για τα επόμενα σχέδια, που σχεδιάζονται.\nΗ νέα ταυτότητα της Αθήνας, να μπορεί να είναι ένας παγκόσμιος προορισμός κλάσης, σε resort επίπεδο και όχι απλά σε μία πρωτεύουσα που απλά προσελκύει τον τουρισμό, όπως προσελκύουν και οι άλλες ευρωπαϊκές πρωτεύουσες.\nΑυτό είναι μοναδικό πλεονέκτημα για την Αθήνα., κατέληξε ο διευθύνων σύμβουλος.\n«Η μέχρι σήμερα συνεργασία με την εταιρεία που έχει πλέον την ιδιοκτησία αυτής της ξεχωριστής μονάδας είναι σημαντική και με την Δημοτική Αρχή και με τις υπηρεσίες», επεσήμανε ο δήμαρχος και χαρακτήρισε «Μεγάλη ατμομηχανή τοπικής ανάπτυξης, την όλη επένδυση της χερσονήσου.\n...μετά από μία πάροδο περίπου δέκα ετών, το μόνο σίγουρο είναι ότι θα μιλάμε για μία άλλη πόλη, για έναν άλλον κόσμο, για ένα άλλο παράκτιο μέτωπο», δήλωσε ολοκληρώνοντας ο δήμαρχος.\n“Η πρόσβαση της Απόλλωνος θα κλείσει από τη μαρίνα και πέρα γιατί ακούγονται διάφορα ανεύθυνα”; ρώτησε ο δημ. σύμβουλος Παν. Σωτηρόπουλος.\n“Πολλοί οι αστικοί μύθοι”, απάντησε ο δήμαρχος και εξήγησε!\nΠερίπου 50 μέτρα από τη διασταύρωση που κατεβαίνουμε για τη μαρίνα σταματάει ο δρόμος με μία αναστροφή που γίνεται για να γυρίσει το όχημα πίσω. Από εκεί και πέρα γίνεται μία εξαιρετική περιπατητική διαδρομή μέχρι το Ακρωτήρι. Τα αυτοκίνητα δεν θα πηγαίνουν μέχρι εκεί. Είναι καλό που δεν θα πηγαίνουν, το ζητήσαμε και εμείς ως Δήμος!\nσ.σ. ποιος είναι ο “αστικός μύθος”;;; Το παράδοξο είναι ότι ο ερωτών ικανοποιήθηκε από την απάντηση...\nΙδιαίτερα βεβαρυμένος ο κόλπος της Βουλιαγμένης, με κύριο λόγο τη μαρίνα. Τα λύματα των σκαφών θα μπορουν να πέφτουν στον κεντρικό αγωγό της αποχέτευσης; Η θέση της μαρίνας δεν είναι η καλύτερη γιατί είναι κλειστός κόλπος. Είπατε ότι θα κάνετε και κάποια προβλήτα, μήπως αυτή θα εμποδίζει την ανακύκλωση του νερού; ρώτησε ο συμπαραστάτης του δημότη, Σωτ. Ελευθερίου\n«Θα γίνει πολύ καλύτερη, δεν θα επιβαρυνθεί καθόλου, γιατί αυτό είναι προς όφελος της επένδυσης», απάντησαν οι αντιπρόσωποι των επενδυτών.\nΗ συνεδρίαση αυτή ήταν και η τελευταία του φετινού Καλοκαιριού. Η επόμενη συνεδρίαση όπως ανέφερε ο πρόεδρος του Δ.Σ. Νίκος Ψαλλίδας θα γίνει το τελευταίο δεκαήμερο του Αυγούστου.


Παντελίδης: Η παρουσία του Πλατανιά δίνει το κάτι παραπάνω | athlitiko\nΠαντελίδης: Η παρουσία του Πλατανιά δίνει το κάτι παραπάνω\nΠλατανιάς | 28 Μαρτίου 2017, 22:31\nΤην άποψη ότι η παρουσία του Πλατανιά στο φετινό πρωτάθλημα δίνει το κάτι παραπάνω εξέφρασε ο Σάββας Παντελίδης.\nΣυνέντευξη εφ’ όλης της ύλης παραχώρησε στον ραδιοφωνικό σταθμό sport fm ο τεχνικός του Ηρακλή, Σάββας Παντελίδης.\nΜίλησε για τα χθεσινά γεγονότα, για τα πολλά προβλήματα του Ηρακλή, αλλά και γενικότερα για το επίπεδο του φετινού πρωταθλήματος θεωρώντας ότι η πορεία του Πλατανιά δίνει το κάτι παραπάνω στη Super League.\nΤο σχετικό σημείο της δήλωσής του:\n«Δε νομίζω πως είναι αναβαθμισμένο το φετινό. Περίμενα περισσότερα πράγματα στην κορυφή από όλες τις μεγάλες ομάδες. Παρά το ότι ο Ολυμπιακός δεν είχε την εικόνα των προηγούμενων χρόνων, εντούτοις δε δυσκολεύτηκε να φτάσει στο, όπως όλα δείχνουν, πρωτάθλημα.\nΗ παρουσία του Πλατανιά, του Πανιωνίου, της Ξάνθης έδωσαν το κάτι παραπάνω, αλλά δε νομίζω πως το πρωτάθλημα ήταν ιδιαίτερα ανταγωνιστικό. Έχει κλείσει η ψαλίδα. Δεν ξέρω αν αυτό οφείλεται στο ότι ανέβηκαν οι μικροί ή έπεσαν οι μεγάλοι.\nΠιστεύω σε καλύτερο πρωτάθλημα του χρόνου, όπου θα πέσουν και τέσσερις ομάδες, κάτι που θα αναγκάσει πολλές από την πέμπτη θέση και κάτω να ενισχυθούν αρκετά, να ρίξουν χρήματα για να αποφύγουν τον υποβιβασμό.»\nΠαρελθόν από τη Λαμία ο Μιγκέλ\nΜε Ντεντάκη στον Πειραιά ο Βόλος\nΠαρελθόν από ΑΕΛ ο Τόρζε